qundao/data-zh-poetry huggingface dataset:
赠施子仁入汴二首
作者：顾璘
朝代：明

君上夷门瞰大河，绕城秋色起洪波。梁王宾客知谁在，莫唱蓬池阮籍歌。熊轓皂盖大梁游，回首金陵二十秋。闻道西关子城下，雁鸿飞尽水空流。
赠施子仁入汴二首·其一
作者：顾璘
朝代：明

君上夷门瞰大河，绕城秋色起洪波。梁王宾客知谁在，莫唱蓬池阮籍歌。
赠施子仁入汴二首·其二
作者：顾璘
朝代：明

熊轓皂盖大梁游，回首金陵二十秋。闻道西关子城下，雁鸿飞尽水空流。
赠朱子价
作者：顾璘
朝代：明

入洛新传小陆才，通家能为李膺来。清风坐发幽兰咏，远兴春流曲水杯。旧树阅人经两世，啼莺向客啭千回。翩翩彩凤云中翼，徙倚高梧病眼开。
赠朱铭甫还松江
作者：顾璘
朝代：明

太学贤名众不如，九峰归省老尚书。才华独擅三都赋，门阀重高驷马车。吴苑天寒收橘柚，松江霜落荐鲈鱼。遥知彩服趋庭后，读尽家藏万卷馀。
赠李一之都阃
作者：顾璘
朝代：明

将军心胆向人倾，缓带垂腰玉剑横。韬略全过汉飞将，交游半是鲁诸生。风江画楫春同远，月席金杯夜更清。莫道腐儒浑落魄，醉深犹自索谈兵。
赠李副使献吉江西视学
作者：顾璘
朝代：明

輶轩分羽节，高义岂为荣。南省文儒化，中朝国士名。嵩云兼雨动，楚月出江明。莫道风尘暗，君行自有情。
赠李户部孟川
作者：顾璘
朝代：明

不识干将利，聊看试象犀。使君监楚饷，五月渡淮齐。逸气凌黄鹤，高才亚碧鸡。襄阳閒点笔，传满白铜鞮。
赠枢使李竹坡四首
作者：顾璘
朝代：明

台郡论交日，青云属望劳。韬钤顾荣扇，契合吕虔刀。王事输肝胆，军容肃羽旄。每从公退处，杯酒接风骚。薇垣参下列，枢府喜同升。迹忝双龙起，才看一鹗腾。诸侯趋紫绶，直道引朱绳。独立将军树，谦光众口称。忆遂楼船后，朝天上赤墀。衣冠同拜舞，殿陛借光仪。击楫春江稳，投壶夜漏迟。往来行乐意，披豁慰支离。垂老东藩长，官联复对君。交亲方有数，勋业更超群。气压麒麟阁，春生虎豹军。吾方栖退舍，端坐羡风云。
赠枢使李竹坡四首·其一
作者：顾璘
朝代：明

台郡论交日，青云属望劳。韬钤顾荣扇，契合吕虔刀。王事输肝胆，军容肃羽旄。每从公退处，杯酒接风骚。
赠枢使李竹坡四首·其三
作者：顾璘
朝代：明

忆遂楼船后，朝天上赤墀。衣冠同拜舞，殿陛借光仪。击楫春江稳，投壶夜漏迟。往来行乐意，披豁慰支离。
赠枢使李竹坡四首·其二
作者：顾璘
朝代：明

薇垣参下列，枢府喜同升。迹忝双龙起，才看一鹗腾。诸侯趋紫绶，直道引朱绳。独立将军树，谦光众口称。
赠枢使李竹坡四首·其四
作者：顾璘
朝代：明

垂老东藩长，官联复对君。交亲方有数，勋业更超群。气压麒麟阁，春生虎豹军。吾方栖退舍，端坐羡风云。
赠水部张诚之采木南楚有功擢山东宪副
作者：顾璘
朝代：明

圣王御六合，孝敬百礼崇。祠坛及寝殿，如天开法宫。大木出南楚，肃诏腾雷风。层厓伐梓楠，斧声震高穹。万牛痏肩领，巨筏亘长虹。山灵献材异，波侯开道通。贤哉张使君，来秉玉节雄。岂不念王事，而哀切民穷。献谋广财用，厚直来商工。优优播慈令，蹇蹇竭匪躬。譬如求才俊，杰者必登庸。梁栋入内苑，巀嶪起天中。巍然睹巨丽，伟绩归司空。落成大庆赉，锡命先有功。曰君冰玉操，风纪责所隆。煌煌獬豸衣，执宪山之东。授官副雅望，万口称嘉同。青云快翔翥，展翼随鹓鸿。台斗岂足践，令誉歌永终。
赠汪生然水
作者：顾璘
朝代：明

爱尔温如玉，丁年即善诗。名从三辟重，身作五侯师。醉月淹京国，观涛历海涯。还家事幽讨，长下读书帷。
赠沈君华甫赴常州别驾故南京人
作者：顾璘
朝代：明

武昌二沈推难弟，别驾毗陵岂足多。千里分符看制锦，万言挥笔诧悬河。王畿密迩官仍贵，民力东南困若何。经过故都寻往迹，应招耆旧一长歌。
赠沈少刚
作者：顾璘
朝代：明

东浦清清连太湖，太湖水光秋可娱。美人乘舟明月底，戏引骊龙出弄珠。黄公垆头沽酒醉，一曲吴趋天下无。请君早出济黔首，归来东浦随吾徒。
赠润夫黄门
作者：顾璘
朝代：明

昔爱仁人政，今传直谏名。采衣归暂乐，青琐贵非荣。门阀灵椿茂，才华汉水清。论交千载上，吾愿取西京。
赠玉枕山人
作者：顾璘
朝代：明

石洞霞生玉枕阴，下窥南极海波深。仙人筑室虚无里，俗子传声何处寻。终岁著书藏古穴，有时清啸落空林。知君自爱逍遥乐，莫话人间出处心。
赠王光禄克明迁北寺
作者：顾璘
朝代：明

燕山控华夏，中天开紫京。圣皇握宸极，万国朝繁星。金陵旧丰镐，庶府罗公卿。夫子光禄彦，雄才能发硎。讨叛奋南楚，四海驰英名。五等未儋爵，三命讵为荣。密勿紫泥诏，宵旰侧席情。简知由一德，而岂资割烹。五味济其和，雍雍事调羹。高爵日以峻，泰阶行且平。山人伏岩谷，永愿歌德声。
赠王司寇乞养归台南四首
作者：顾璘
朝代：明

千岩万壑乞閒身，风节分明见古人。爱下更无包孝肃，恋亲谁似范纯仁。天颜咫尺传优诏，海角逍遥理钓纶。明发都城新雪霁，甘棠何限总含春。抗疏曾闻动武皇，一麾迢递过沅湘。青冥直气干星斗，白首孤怀映庙廊。韩愈归朝公望重，王阳辞阪圣恩长。行藏历历俱无忝，拭目台南皎日光。脱身霄汉赋閒居，暂息鹏风九万馀。母氏在堂思戏采，人生当路几悬车。烧丹试凿皇华井，闭户应脩禹穴书。料得晨昏调鼎味，长将竹笋脍江鱼。天台石梁天下奇，龙湫雁荡碧逶迤。平生蜡屐今方用，向老奚囊每自随。海浸楼台云五色，洞藏花竹露千枝。知公此去能高卧，秪恐商王起梦思。
赠王司寇乞养归台南四首
作者：顾璘
朝代：明
体裁：诗

脱身霄汉赋闲居，暂息鹏风九万馀。
母氏在堂思戏采，人生当路几悬车。
烧丹试凿皇华井，闭户应修禹穴书。
料得晨昏调鼎味，长将竹笋脍江鱼。
赠王司寇乞养归台南四首·其一
作者：顾璘
朝代：明

千岩万壑乞閒身，风节分明见古人。爱下更无包孝肃，恋亲谁似范纯仁。天颜咫尺传优诏，海角逍遥理钓纶。明发都城新雪霁，甘棠何限总含春。
赠王司寇乞养归台南四首·其三
作者：顾璘
朝代：明

脱身霄汉赋閒居，暂息鹏风九万馀。母氏在堂思戏采，人生当路几悬车。烧丹试凿皇华井，闭户应脩禹穴书。料得晨昏调鼎味，长将竹笋脍江鱼。
赠王司寇乞养归台南四首·其二
作者：顾璘
朝代：明

抗疏曾闻动武皇，一麾迢递过沅湘。青冥直气干星斗，白首孤怀映庙廊。韩愈归朝公望重，王阳辞阪圣恩长。行藏历历俱无忝，拭目台南皎日光。
赠王司寇乞养归台南四首·其四
作者：顾璘
朝代：明

天台石梁天下奇，龙湫雁荡碧逶迤。平生蜡屐今方用，向老奚囊每自随。海浸楼台云五色，洞藏花竹露千枝。知公此去能高卧，秪恐商王起梦思。
赠王唯忠赴江西左辖
作者：顾璘
朝代：明

昂藏云路识英雄，薄俗浮沉耻见同。南楚苍生今有主，中朝清论总归公。松筠历历冰霜节，竹帛明明社稷功。白发同袍悲聚散，一尊愁对海潮东。
赠秋官叶敬之奏最北上
作者：顾璘
朝代：明

三年持法白云司，直道人歌张释之。竹简下帷工旧学，桃花留县有馀思。每缘正气瞻台岳，幸接交情老鬓丝。才俊尔来多近侍，看君摇佩入丹墀。
赠胥大夫
作者：顾璘
朝代：明

洞庭水波混天色，君山嵯峨奠江国。岳阳楼头一开眼，造化高深坐中得。紫绶若若方离腰，浮生万事如云飘。采服诸郎递起舞，醽醁满泛黄金瓢。醉醒不复问天地，日倚南窗咏松桂。仙老休传九转丹，大夫自度三千岁。
赠臧怀庆瑞周
作者：顾璘
朝代：明

海内争传国士风，梁园倾盖意何穷。已闻德政过黄霸，更爱儒宗自鲁公。客久授衣秋色里，夜寒弹剑月明中。离愁祇隔长河水，莫遣双鱼恨不通。
赠苏州教授钱宏甫二首
作者：顾璘
朝代：明

传道青鞋入旧京，乱山何处觅经行。因君却梦西湖色，一夜垂杨满目生。苏湖教法胡安定，汉代醇儒董仲舒。组绣空文麾旧习，虚无高论大新书。
赠苏州教授钱宏甫二首·其一
作者：顾璘
朝代：明

传道青鞋入旧京，乱山何处觅经行。因君却梦西湖色，一夜垂杨满目生。
赠苏州教授钱宏甫二首·其二
作者：顾璘
朝代：明

苏湖教法胡安定，汉代醇儒董仲舒。组绣空文麾旧习，虚无高论大新书。
赠苏州节推陈君天祐赴任
作者：顾璘
朝代：明

星文高执法，地望切专城。司马家风峻，王畿宦籍荣。吴都包海阔，震泽际天清。此去悬霜月，偏临万户明。
赠蒋佥宪芝赴云南
作者：顾璘
朝代：明

爱言干将器，利刃能吹毛。武昌盘错地，断割手不劳。尽令十万家，同口兴歌谣。我持行台政，舒惨赖所操。岂唯逭罪咎，实已弘甄陶。每思四域内，安得皆君曹。如古元道州，独重工部褒。天官论嘉绩，奏授獬豸袍。乃不奠三楚，复秉滇南旄。远人何足平，早愿归中朝。别我郧襄野，徵言意忉忉。行囊无所赠，独解王祥刀。
赠蔡九达
作者：顾璘
朝代：明

文章有神秀，譬彼造物宰。变发云霞章，焕为日星采。自非研精人，妙解讵能逮。糟粕莽成苴，疮疣祗增痗。蔡君事钻攻，搦管四十载。攀危屡登天，会极已归海。谓兹耀烂间，乃有黯者在。玄珠得罔象，至味失鼎鼐。翻然恣挥洒，涂辙忽而改。天机互奔凑，神化绝需待。有灵驱万象，无色备五彩。遂使郊岛徒，总获刻薄罪。蹇予离群久，索居益荒猥。日诵林屋编，充然慰饥馁。
赠蔡别驾
作者：顾璘
朝代：明

苏台对酒忽经年，淮水论文更别筵。丽藻流传都下赋，甘棠歌颂召公贤。宫袍晓湿钟陵雨，官舸秋回震泽烟。台内借筹均二税，愿将周礼赞成宣。
赠许仲贻春试
作者：顾璘
朝代：明

淮河冰壮不可涉，徐方走马蹄冻裂。念子苦寒当北征，到京恰换阳春月。南宫柳丝摇绿烟，曲江杏花红欲然。三三五五少年侣，半醉题名雁塔边。
赠谢少南
作者：顾璘
朝代：明

江左才华纷秩秩，中间小谢最清出。逢人咳唾吐云霞，况复填胸富经术。今年攀桂登南宫，大鹏击水乘天风。璠玙声价吹嘘里，钟鼎功名指顾中。东桥野叟病且老，每望长安绝西笑。致君尧舜在英年，殷勤送子龙江道。
赠谢应午
作者：顾璘
朝代：明

志士抗高节，末俗寡所谐。出门各有务，畴能喻中怀。契合将焉托，眷此庭中槐。孰谓尔无心，达性乃弗乖。荣谢委时义，强干屹不摧。吾志苟如此，何必求形骸。
赠邬户部佩之入贺元正
作者：顾璘
朝代：明

魏阙元正会万方，镐京奉使羡仙郎。旌旗过岱冲祥雪，冠佩朝天近御香。龙护衮衣当五位，凤调苍律应三阳。两都拟就张衡赋，并献丹墀荐寿觞。
赠郑主事观兑运还京
作者：顾璘
朝代：明

使君才调出群雄，来试萧何馈饷功。坐运军储轻在掌，笑吞云梦浩填胸。南征羽檄飞星过，西涨川波洚水同。圣主深宫忧万里，归朝何以献民风。
赠金山僧圆济
作者：顾璘
朝代：明

山僧扣我门，秀发金山骨。相见了无言，空庭踏秋月。
赠钱实夫
作者：顾璘
朝代：明

君不见苍龙鬐，风雷未遇藏深池。又不见丹凤毛，失路惨淡依蓬蒿。乘云忽起沛霖雨，向日长鸣冲紫霄。钱君磊落方少年，立地可以升青天。高堂白发须斗禄，黉宫墨檄来翩翩。世人相见莫漫怜，宝剑腰下悬秋莲。丈夫勋业在反掌，应侯蔡泽非徒然。
赠陆司谏浚明游金陵还吴
作者：顾璘
朝代：明

陆子入金陵，飘飘若神仙。足著远游履，高咏名都篇。朝攀虎踞石，夕弄汤池泉。穷搜六代迹，下拍灵运肩。它人安得近，相携唯惠连。眷余卧江海，杖策枉茅檐。会面惊发改，吐心知性偏。问渠解绶故，举眼睨青天。呼酒不停饮，竟醉眠花前。凌晨告别去，往就丹阳船。浩荡震泽水，相望空云烟。
赠陆良弼赴楚雄陆旧守云南
作者：顾璘
朝代：明

京国逢君更送君，浮生离合类浮云。长才出众仍为郡，久别生男已解文。滇巂苍山酬旧约，循良青史继前闻。东曹故友无多在，莫遣音书滞雁群。
赠陈宋卿
作者：顾璘
朝代：明

落落青云器，天南一凤麟。诗书过目得，孝友发情真。旧笏传华胄，高词见古人。腐儒迁谪地，幽抱为谁新。
赠陈行人邦脩
作者：顾璘
朝代：明

末俗滥文词，华盛本先拨。宁知昭苏化，本自渊静达。二曜天地精，沈晦乃真括。向使恒照临，光应有时夺。陈君起天南，理性早疏豁。探玄自太始，析微辨毫末。阎浮烦恼障，勇猛归一喝。乃知英明人，灵根本来活。楚台三日谈，泠泠慰饥渴。情缘多纠缠，慧剑资剸割。学道岂在年，所贵知解脱。
赠陈鲁南上陵
作者：顾璘
朝代：明

松柏西陵路，词臣冷节来。衣冠瞻汉寝，弓剑拜轩台。细雨春山湿，明星夜殿开。年年挥泪地，不得长苍苔。
赠雪舫君
作者：顾璘
朝代：明

北风天地肃，大雪何缤纷。长江夹万山，千里同一云。江水东北流，素光霭氤氲。恍如黄天荡，历乱鸥鹭群。又如海门口，白蜺驾龙君。道人发高兴，放舟龙江濆。燕矶风飘飘，石帆浪沄沄。中流自鼓楫，前浦金焦分。手持一斗酒，坐玩波涛文。浩歌黄竹篇，十斗乃微醺。登舻指东海，蓬阆穷无垠。誓把安期袖，看曳飞琼裙。回风却返棹，未得通殷勤。下顾浊世士，尘网徒纠棼。归来雪微止，西山带残曛。却笑剡溪上，杯水安足云。
赠靖江王孙
作者：顾璘
朝代：明

大雅诗书志，高情洞壑居。风流宜鹤氅，云气绕鸾舆。摛辞过梁宋，召客得应徐。投簪吾未老，犹可曳长裾。紫阁投朱绂，青山卧白云。凤笙流秘曲，鸿宝枕灵文。近得临邛客，飘然思不群。时传古词赋，为我洗尘氛。
赠靖江王孙·其一
作者：顾璘
朝代：明

大雅诗书志，高情洞壑居。风流宜鹤氅，云气绕鸾舆。摛辞过梁宋，召客得应徐。投簪吾未老，犹可曳长裾。
赠靖江王孙·其二
作者：顾璘
朝代：明

紫阁投朱绂，青山卧白云。凤笙流秘曲，鸿宝枕灵文。近得临邛客，飘然思不群。时传古词赋，为我洗尘氛。
赠顾生斯道
作者：顾璘
朝代：明

昆崙鲜顽璞，丹穴无凡禽。吾宗著东吴，挺拔皆秀森。羡尔甫弱冠，器宇遂澄深。神驹未展足，龙泉敛银镡。耽玄托雅志，和众敞虚襟。古称黄叔度，汪洋浩无浔。若翁信不忝，克肖生宁馨。朅来游建业，周览龙虎岑。高歌临长江，泠泠有馀音。顾我山中居，慰意良已深。弹琴对秋月，款语脩竹林。明朝动归楫，遥悬天末心。
赠马大承道超贡上礼部
作者：顾璘
朝代：明

金膏水碧不易得，马生才华倾众人。昂藏场屋每脱略，一跃便致青云身。圣朝礼乐复元古，隋唐科目安足数。玉阶独对天人篇，举头思与夔龙伍。乡国从来盛俊英，蹇予乖剌老无成。拂君宝剑出门去，早取千秋万古名。
赠马督府
作者：顾璘
朝代：明

将军美白皙，朗然玉山行。胸填六韬书，胆气森纵横。往年镇幽朔，军令肃且明。弯弧插白羽，破的矜骁腾。设伏杀强虏，开边广屯营。犬羊悉败北，咋指逃榛荆。太行竟为险，巀嶪亘长城。千秋屏翰地，再见李乐生。时平纳虎竹，袖手居留京。读书不出户，缓带含馀情。调笑射杨叶，猿猱屡号惊。云间鹙鸧羽，往往落虚抨。把酒登凤台，北望烟云平。醉拔龙剑舞，绣涩鬼血青。颇闻燕赵士，踊跃思雄名。朅来拜新诏，起握南府兵。骅骝试按辔，无乃枉其能。近者居延塞，烽火剧流星。天子日侧席，筹策劳公卿。君今谒丹陛，嵩呼致忠诚。何不请长组，奋臂抗先旌。蛇矛耀白雪，直捣单于庭。丈夫贵许国，退逊非豪英。子仪伏回纥，充国制先零。岂必待擐甲，折冲由先声。畸人卧山谷，十载怀相倾。簪盍虽云乐，所希王国宁。
赠黄仲实太常
作者：顾璘
朝代：明

嘉遁息岩壑，朋游寡谐亲。匪兹慕狷独，动静理自因。同人念蓬宇，惠然远来臻。契阔既以展，觞豆亦间陈。冲襟共披豁，时卉况鲜新。神圣恢皇纲，朝有明哲臣。流惠及畎亩，粒食终垂纶。
赠黄刑曹
作者：顾璘
朝代：明

楚水东来望旧京，参差宫阙丽秋晴。城隅古寺行应遍，湖上青山画不成。官注閒曹如寄隐，地馀王化好明刑。南川况与慈闱接，早晚吴船得送迎。
赠黄秀才省曾见访
作者：顾璘
朝代：明

养痾伏园庐，秉耒顾微养。艺苑嘅荒落，宾阶缅虚旷。黄生大雅流，金玉振高响。念我来飘遥，澄江进吴舫。霞裾汎秋尘，羽爵洽朝饷。披襟神偕畅，析疑道弥广。缱绻淹旬留，契合终古赏。临岐重解携，伫立增惋怅。
赵氏二烈
作者：顾璘
朝代：明
体裁：古风

千金买妾不许心，此语自谁传至今。长沙老将买双妾，玉颜临危为君灭。百年箕帚多深恩，可怜君死妾图存。戏下健儿漫豪贵，人情岂独怜珠翠。由来节义在感激，夫妇君臣祗如一。君不见，豫让吞炭死不辞，为报当年国士知。
车中杂言十首
作者：顾璘
朝代：明

前鱼弃龙阳，馀桃罪子瑕。请看恩易尽，毋矜色胜花。虎背危可骑，龙鳞逆堪折。宛转母子间，亦掉茅焦舌。西域开何益，雄哉汉武才。殷勤谕父老，书生非本怀。耕莘起三聘，钓渭载后车。遇合非汤文，终然老农渔。本无戒饮意，累月断开壶。怪得阮嗣宗，祗念黄公垆。山鸟啄山果，飞鸣高下丛。适性乃真乐，岂羡黄金笼。事向动中至，思从静馀生。昼夜每递代，内境何由清。一日脩一事，王官森如林。逝矣运甓子，谁哉念分阴。穷岩数椽屋，名姓系王民。穷年办租税，不见官府仁。襜帷稳于榻，行炉火微温。不知外寒暖，侧听舆人言。
车中杂言十首·其一
作者：顾璘
朝代：明

前鱼弃龙阳，馀桃罪子瑕。请看恩易尽，毋矜色胜花。
车中杂言十首·其七
作者：顾璘
朝代：明

事向动中至，思从静馀生。昼夜每递代，内境何由清。
车中杂言十首·其三
作者：顾璘
朝代：明

西域开何益，雄哉汉武才。殷勤谕父老，书生非本怀。
车中杂言十首·其九
作者：顾璘
朝代：明

穷岩数椽屋，名姓系王民。穷年办租税，不见官府仁。
车中杂言十首·其二
作者：顾璘
朝代：明

虎背危可骑，龙鳞逆堪折。宛转母子间，亦掉茅焦舌。
车中杂言十首·其五
作者：顾璘
朝代：明

本无戒饮意，累月断开壶。怪得阮嗣宗，祗念黄公垆。
车中杂言十首·其八
作者：顾璘
朝代：明

一日脩一事，王官森如林。逝矣运甓子，谁哉念分阴。
车中杂言十首·其六
作者：顾璘
朝代：明

山鸟啄山果，飞鸣高下丛。适性乃真乐，岂羡黄金笼。
车中杂言十首·其十
作者：顾璘
朝代：明

襜帷稳于榻，行炉火微温。不知外寒暖，侧听舆人言。
车中杂言十首·其四
作者：顾璘
朝代：明

耕莘起三聘，钓渭载后车。遇合非汤文，终然老农渔。
辛巳元日回风亭作
作者：顾璘
朝代：明

元日东风花气香，即看蝴蝶过茅堂。山含碧雾霏霏色，时隔丹霞闪闪光。楚水旌旗收战略，汉廷诛赏布王纲。何时柏酒开春瓮，醉舞斑衣白发傍。
辩蛤和泾川公
作者：顾璘
朝代：明

渔海穷潏泬，猎山历㟏岈。生人胡多劳，养此六六牙。圣哲著礼经，细不遗蚁蛙。食鼋不染指，因以倾厥家。末俗贵珍异，载籍纷喧哗。美哉尔石蛤，奚免网与叉。黄鹄终见炙，安可矜高遐。修胫雪长荇，腴中剖团瓜。烹以实下豆，亦慰宾筵嘉。南荒盛虫族，大者蛇与蟆。琐细及百种，射影兼含沙。食者苦呕泄，伤者困疮瘕。例举混美恶，颇笑昌黎差。幸蒙匕箸赏，重以褒辞加。河豚自此贱，况复论鱼虾。
辰沅之间
作者：顾璘
朝代：明

武陵西上酉溪东，信有仙源不可穷。峭壁凌空欲飞起，淡烟临午亦空濛。舟从镜里移丹鹢，水向云边挂白虹。何处招寻陶谢手，恣渠挥笔竞才雄。
辱奉钱邢二使君高山寺留别
作者：顾璘
朝代：明

别思凭高集，征途向粤遥。岭梅春候转，湘浦雪痕消。斧钺随王命，蛮夷拱圣朝。澄清联辔去，双璧听新谣。
辱泾川公惠诗谈止足之分奉答三章
作者：顾璘
朝代：明

汎览前古志，衋然增中酸。贤圣困胼胝，黠侠炙人肝。门雀叹贵贱，市犬惊悲欢。是非乱无定，千载劳铅丹。徒令腐儒辈，怒发时冲冠。璘也生最晚，履道惭孤寒。南迁济湘水，始陟横渠坛。玄功无弃物，朽骨蒙雕刊。孤羁恋恩义，逆境知忧患。鹪鹩自云微，冀饱鼠壤残。营营飞蛾翼，竟为烈火燔。近枉大雅什，益闻达生言。如病居膏肓，得投俞扁丸。波涛息中境，魂梦寂以安。朅闻青春尽，期诣西园观。遥携林中弈，试洗花间盘。斯游漫成阻，后约良非难。蒲轮颇安稳，何必忧轾轩。泾公鼎鼐器，一德调咸酸。委身奉明主，即事恒披肝。云龙际嘉会，鱼水投至欢。秉笏四十载，寸衷晚逾丹。班马记言笔，房杜进贤冠。所至见挺直，凛凛奸谀寒。朅来守留京，建节上将坛。军容一时肃，政蠹随手刊。遂令鸿雁居，悉远豺狼患。翻然忆莼鲈，匪谓伤秋残。叩阍累十疏，缨冕先自燔。止足不殆辱，永怀伯阳言。回驾太勇决，何啻如转丸。至今四海心，忽忽忧危安。嗟予愧河伯，谬向东海观。时沾勺水益，已足盈盂盘。曲士束小教，语大固所难。且愿待函丈，日听歌虞轩。食桂亦足辛，食梅亦足酸。至味贵适口，安用珍龙肝。夸毗好怪异，旁观损人欢。杨雄抱清静，车毂恶朱丹。杜钦事薄游，龌龊簪小冠。有名映千古，何必论饥寒。赫赫卫与霍，巡游扈祠坛。出师燕然北，功成竟镌刊。高明鬼所瞰，竟致倾覆患。鹊巢岂不高，飘风自见残。象齿徒云长，厥身因以燔。所贵儒者事，功德与立言。富贵真小物，一掷轻弹丸。贤哉大司马，遗子独以安。戒酒虽短章，齐物因大观。巨细罔玷缺，完此白玉盘。高朗惟日月，自卑仰弥难。发蒙及小子，志气豁且轩。
辱泾川公惠诗谈止足之分奉答三章·其一
作者：顾璘
朝代：明

汎览前古志，衋然增中酸。贤圣困胼胝，黠侠炙人肝。门雀叹贵贱，市犬惊悲欢。是非乱无定，千载劳铅丹。徒令腐儒辈，怒发时冲冠。璘也生最晚，履道惭孤寒。南迁济湘水，始陟横渠坛。玄功无弃物，朽骨蒙雕刊。孤羁恋恩义，逆境知忧患。鹪鹩自云微，冀饱鼠壤残。营营飞蛾翼，竟为烈火燔。近枉大雅什，益闻达生言。如病居膏肓，得投俞扁丸。波涛息中境，魂梦寂以安。朅闻青春尽，期诣西园观。遥携林中弈，试洗花间盘。斯游漫成阻，后约良非难。蒲轮颇安稳，何必忧轾轩。
辱泾川公惠诗谈止足之分奉答三章其三
作者：顾璘
朝代：明
体裁：古风

食桂亦足辛，食梅亦足酸。至味贵适口，安用珍龙肝。夸毗好怪异，旁观损人欢。杨雄抱清静，车毂恶朱丹。杜钦事薄游，龌龊簪小冠。有名映千古，何必论饥寒。赫赫卫与霍，巡游扈祠坛。出师燕然北，功成竟镌刊。高明鬼所瞰，竟致倾覆患。鹊巢岂不高，飘风自见残。象齿徒云长，厥身因以燔。所贵儒者事，功德与立言。富贵真小物，一掷轻弹丸。贤哉大司马，遗子独以安。戒酒虽短章，齐物因大观。巨细罔玷缺，完此白玉盘。高朗惟日月，自卑仰弥难。发蒙及小子，志气豁且轩。
辱泾川公惠诗谈止足之分奉答三章其二
作者：顾璘
朝代：明
体裁：古风

泾公鼎鼐器，一德调咸酸。委身奉明主，即事恒披肝。云龙际嘉会，鱼水投至欢。秉笏四十载，寸衷晚逾丹。班马记言笔，房杜进贤冠。所至见挺直，凛凛奸谀寒。朅来守留京，建节上将坛。军容一时肃，政蠹随手刊。遂令鸿雁居，悉远豺狼患。翻然忆莼鲈，匪谓伤秋残。叩阍累十疏，缨冕先自燔。止足不殆辱，永怀伯阳言。回驾太勇决，何啻如转丸。至今四海心，忽忽忧危安。嗟予愧河伯，谬向东海观。时沾勺水益，已足盈盂盘。曲士束小教，语大固所难。且愿待函丈，日听歌虞轩。
过云台山闻山中有普明寺未至
作者：顾璘
朝代：明

云台路接短长亭，十里烟林不断青。说有禅宫如海藏，山僧来现老龙形。
过冯子和新亭次答
作者：顾璘
朝代：明

松筠手种待成阴，高士常怀出世心。正望蛟龙作霖雨，肯容麋鹿恋丰林。花烟拂座扶春醉，萝月窥帘伴夜吟。惭愧西台尘土客，偶来何解抱清琴。
过壶头山
作者：顾璘
朝代：明

伏波兵甲驻壶头，南望蛮烟泣楚囚。马革里尸徒尔尔，兽心回面竟悠悠。愁闻鬼域凭岩隐，怕见虫蛇出浪游。万里枉开秦汉土，九围元拱帝王州。
过广平旧邑柬孙令
作者：顾璘
朝代：明

春风旧邑经过处，城郭依然感客心。眼见故民多识面，手栽新树己成阴。郊迎父老群相问，地主仙郎日对吟。闻道近来歌杜母，愧无前誉比南金。
过扬州有感
作者：顾璘
朝代：明

前年客棹经芳甸，武帝龙旂烂锦川。北日芜城仍对眼，五湖云水共凄然。春光泛滟璚花月，旅思缠绵碧草烟。俛仰不堪陵谷变，白头唫坐向江天。
过秦楼·寄王子新
作者：顾璘
朝代：明

虎卧天门，龙腾凤阙，书法王家元妙。画烂衣襟，磨乾池水，透得旧来关窍。更狂僧醉圣，探奇掇隽，纵横颠倒。爱青年方盛，高名歘起，万人称好。叹拙手勉强挑戈，依稀拨镫那识，就中天巧。欲取金丹，并携洛赋，子细从君论讨。只恐挥毫，迟留迅疾，肘腕不禁衰老。判千金买纸如山，倩渠长扫。
过肥乡柬郭侍御于藩
作者：顾璘
朝代：明

晓风吹马度清漳，遥指幽林问草堂。骢马归来成隐逸，黄鹂啼处有春光。愁多更厌干戈满，别久应怜鬓发苍。独愧腐儒无所用，报君将欲赋沧浪。
过蔡九逵鸡鸣寺客舍承诗见谢率尔奉答
作者：顾璘
朝代：明

高人学舍无官事，依旧幽栖坐碧山。永日读书云阁静，新晴开户藓花斑。李膺未仕多推引，蒋诩何人数往还。桃竹诗筒劳枉赠，丹厓琼树迥难攀。
过馀干
作者：顾璘
朝代：明

古城云暝草萧萧，废井人稀昼寂寥。三户凋零伤旧楚，百年熙皞忆先朝。江头白骨乌鸢噪，洞里黄巾虎豹骄。闻道将军饶战略，不应多垒遍苍郊。
返辰州
作者：顾璘
朝代：明

生憎江草唤愁生，闷见垂杨暗古城。隔岁家山仍北望，五溪烟瘴返南征。闾阎未报宽租税，轩冕空嗟拂性情。岁岁深岩求大木，不知陵庙几时成。满江烟浪一官舟，直指巡行遍几州。楚国封疆通塞徼，庾公江汉盛风流。飞鸢堕地还苍水，瘴岭愁人易白头。五柳先生真傲吏，暂来彭泽即归休。
返辰州·其一
作者：顾璘
朝代：明

生憎江草唤愁生，闷见垂杨暗古城。隔岁家山仍北望，五溪烟瘴返南征。闾阎未报宽租税，轩冕空嗟拂性情。岁岁深岩求大木，不知陵庙几时成。
返辰州·其二
作者：顾璘
朝代：明

满江烟浪一官舟，直指巡行遍几州。楚国封疆通塞徼，庾公江汉盛风流。飞鸢堕地还苍水，瘴岭愁人易白头。五柳先生真傲吏，暂来彭泽即归休。
还家同金士希诸君游牛首
作者：顾璘
朝代：明

金陵山水四方闻，天阙嵯峨更不群。台殿散临云外起，冈峦遥向日边分。幽人兴发清虚界，正月春生锦绣文。莫怪还家先到此，他乡魂梦每殷勤。
进士蒋君养孚会余天柱峰下授宗伯公移
作者：顾璘
朝代：明

仙山高处幸逢君，缥缈宫袍五色云。身到峰头金殿里，手持天上紫泥文。诗成似有神灵助，境胜休传俗客闻。好取姓名深篆刻，长令岩壑借清芬。
远招十五叠
作者：顾璘
朝代：明

岁云暮兮风萧萧，索居远想心无聊。魂归来，江水迢，抚膺泣血歌远招。歌始倡兮天地愁，英灵秀骨当王侯。二十操觚见天子，三十驰名盖九州。四十金章方熠熠，长松忽萎天南头。蓍龟无灵相失验，古来贤远为神仇，魂兮莫嗟当自尤。歌再叠兮忆畴昔，川岳含精孕双璧。太邱之名风雅宗，元方季方俱籍籍。盲飙震荡沧溟翻，棣萼凋伤鹡鸰只。愁生闾里惨无光，闭户哀号失朝夕，魂兮飘飘粤天碧。歌三叠兮思旧恩，明公遇我如弟昆。三年驱鸡走下邑，手挈驽劣还君门。风尘折腰半失坠，如我在枳何宜存。誓填沟壑无死所，地轴倒陷摧昆崙，仰天痛绝声长吞。歌四叠兮忆将离，孤舟理楫江之湄。临觞醉语共被宿，满口王事捐中私。壮年分携各慷慨，讵意永隔存亡岐，魂兮遗我长相思。歌五叠兮去路长，岭南迢遰通炎荒。穷崖少人岚气？，草间跳蝮如龙骧。不见汉时征战苦，极谏乃有淮南王。圣朝职贡化平上，君胡为乎独罹殃，魂兮慎勿留其乡。歌六叠兮归路远，水惧波涛陆愁坂。山魈木魅斗峥狞，林薄阴幽窜狐鼹。公有阴功载金箓，炜炜神光烛诸巘。皇都旖旎飘云霞，宝幢玉节开行幰，魂兮亟归莫迟晚。歌七叠兮气难平，天心倒错无权衡。八荒纳纳恣群动，禄寿乃与高才争。万金璚玖易缺折，矿石匝地顽然生。布衣白发骑款段，何用乡里称贤明，魂兮谬致生前名。歌八叠兮心欲绝，野哭江头泪双血。兰枯蕙死荐筵空，衰草酸风烛明灭。空冥精爽独归来，凛冽平凝万山雪。冰餐水饮御清虚，回厌南中独炎热，魂兮归来皎而澈。歌九叠兮君有家，桂楣兰櫋芳且华。图书充筵宾客美，豆笾圆方肴核佳。愿君亟归栖故处，鬼神呵护无龙蛇，魂兮归来乐无涯。歌十叠兮君有亲，胸蟠藻绣含真淳。七十狂歌颜美好，禄米顿减忧其贫。愿君亟归在左右，庇护杖履延长春。玉山有禾瑶水液，何为默致资元神，魂兮归来孝且仁。十一叠兮君有兄，儒林腾踏扬鸿名。三千文学满邹鲁，拱立阶下观仪型。愿君亟归相出入，累累百福资和平，魂兮归来友爱成。十二叠兮悼君妇，今年孀居去年娶。迢遥万里好将归，故山年年哭君墓。知君身后百不忧，阙里清风被裙布，魂兮归来慰朝暮。十三叠兮悼君子，总角茕茕尚儿齿。眉棱削玉骨插犀，一疋龙驹跃秋水。冥漠知君爱不殊，袪除灾难通文史，魂兮归来歆世祀。十四叠兮伤同心，蚤年种树晚思阴。誓输筋力康济毕，悬车息马还中林。柴荆不远数来往，儿孙更抱开长襟。虞渊白日忽舍去，使我无意于冠簪，魂兮托梦时相寻。十五叠兮歌已终，声微泪尽心难穷。九原钟逢不可作，高山流水悲枯桐。英雄去矣馀浩气，万古潺潺江汉东，魂兮为我流长风。
远招十五叠·其一
作者：顾璘
朝代：明

岁云暮兮风萧萧，索居远想心无聊。魂归来，江水迢，抚膺泣血歌远招。歌始倡兮天地愁，英灵秀骨当王侯。二十操觚见天子，三十驰名盖九州。四十金章方熠熠，长松忽萎天南头。蓍龟无灵相失验，古来贤远为神仇，魂兮莫嗟当自尤。
远招十五叠·其七
作者：顾璘
朝代：明

歌七叠兮气难平，天心倒错无权衡。八荒纳纳恣群动，禄寿乃与高才争。万金璚玖易缺折，矿石匝地顽然生。布衣白发骑款段，何用乡里称贤明，魂兮谬致生前名。
远招十五叠·其三
作者：顾璘
朝代：明

歌三叠兮思旧恩，明公遇我如弟昆。三年驱鸡走下邑，手挈驽劣还君门。风尘折腰半失坠，如我在枳何宜存。誓填沟壑无死所，地轴倒陷摧昆崙，仰天痛绝声长吞。
远招十五叠·其九
作者：顾璘
朝代：明

歌九叠兮君有家，桂楣兰櫋芳且华。图书充筵宾客美，豆笾圆方肴核佳。愿君亟归栖故处，鬼神呵护无龙蛇，魂兮归来乐无涯。
远招十五叠·其二
作者：顾璘
朝代：明

歌再叠兮忆畴昔，川岳含精孕双璧。太邱之名风雅宗，元方季方俱籍籍。盲飙震荡沧溟翻，棣萼凋伤鹡鸰只。愁生闾里惨无光，闭户哀号失朝夕，魂兮飘飘粤天碧。
远招十五叠·其五
作者：顾璘
朝代：明

歌五叠兮去路长，岭南迢遰通炎荒。穷崖少人岚气？，草间跳蝮如龙骧。不见汉时征战苦，极谏乃有淮南王。圣朝职贡化平上，君胡为乎独罹殃，魂兮慎勿留其乡。
远招十五叠·其五
作者：顾璘
朝代：明
体裁：古风

歌五叠兮去路长，岭南迢遰通炎荒。穷崖少人岚气�，草间跳蝮如龙骧。不见汉时征战苦，极谏乃有淮南王。圣朝职贡化平上，君胡为乎独罹殃，魂兮慎勿留其乡。
远招十五叠·其五
作者：顾璘
朝代：明

歌五叠兮去路长，岭南迢遰通炎荒。穷崖少人岚气𢙣，草间跳蝮如龙骧。不见汉时征战苦，极谏乃有淮南王。圣朝职贡化平上，君胡为乎独罹殃，魂兮慎勿留其乡。
远招十五叠·其八
作者：顾璘
朝代：明

歌八叠兮心欲绝，野哭江头泪双血。兰枯蕙死荐筵空，衰草酸风烛明灭。空冥精爽独归来，凛冽平凝万山雪。冰餐水饮御清虚，回厌南中独炎热，魂兮归来皎而澈。
远招十五叠·其六
作者：顾璘
朝代：明

歌六叠兮归路远，水惧波涛陆愁坂。山魈木魅斗峥狞，林薄阴幽窜狐鼹。公有阴功载金箓，炜炜神光烛诸巘。皇都旖旎飘云霞，宝幢玉节开行幰，魂兮亟归莫迟晚。
远招十五叠·其十
作者：顾璘
朝代：明

歌十叠兮君有亲，胸蟠藻绣含真淳。七十狂歌颜美好，禄米顿减忧其贫。愿君亟归在左右，庇护杖履延长春。玉山有禾瑶水液，何为默致资元神，魂兮归来孝且仁。
远招十五叠·其十一
作者：顾璘
朝代：明

十一叠兮君有兄，儒林腾踏扬鸿名。三千文学满邹鲁，拱立阶下观仪型。愿君亟归相出入，累累百福资和平，魂兮归来友爱成。
远招十五叠·其十三
作者：顾璘
朝代：明

十三叠兮悼君子，总角茕茕尚儿齿。眉棱削玉骨插犀，一疋龙驹跃秋水。冥漠知君爱不殊，袪除灾难通文史，魂兮归来歆世祀。
远招十五叠·其十二
作者：顾璘
朝代：明

十二叠兮悼君妇，今年孀居去年娶。迢遥万里好将归，故山年年哭君墓。知君身后百不忧，阙里清风被裙布，魂兮归来慰朝暮。
远招十五叠·其十五
作者：顾璘
朝代：明

十五叠兮歌已终，声微泪尽心难穷。九原钟逢不可作，高山流水悲枯桐。英雄去矣馀浩气，万古潺潺江汉东，魂兮为我流长风。
远招十五叠·其十四
作者：顾璘
朝代：明

十四叠兮伤同心，蚤年种树晚思阴。誓输筋力康济毕，悬车息马还中林。柴荆不远数来往，儿孙更抱开长襟。虞渊白日忽舍去，使我无意于冠簪，魂兮托梦时相寻。
远招十五叠·其四
作者：顾璘
朝代：明

歌四叠兮忆将离，孤舟理楫江之湄。临觞醉语共被宿，满口王事捐中私。壮年分携各慷慨，讵意永隔存亡岐，魂兮遗我长相思。
远笔铺夜坐待药
作者：顾璘
朝代：明

老境形神减，征途药饵随。长勤应损寿，多病渐通医。公事谁能了，仙人不可期。凭将行止意，清夜叩灵龟。
连陪诸公柳山春游
作者：顾璘
朝代：明

湘州城北古堂幽，十日春晴两度游。山畔数亭俱可醉，林间孤涧亦销忧。岩峦气色迎车发，草树风光绕郭浮。况与群公陪胜践，岂输山简习池头。春雪初晴翔凤楼，春烟已飏赏花眸。江山面面因亭胜，物色年年赖酒酬。异代风流如昨日，几人迁放得沧洲。柳丝桃萼参差暖，堂上疏帘渐可钩。
连陪诸公柳山春游·其一
作者：顾璘
朝代：明

湘州城北古堂幽，十日春晴两度游。山畔数亭俱可醉，林间孤涧亦销忧。岩峦气色迎车发，草树风光绕郭浮。况与群公陪胜践，岂输山简习池头。
连陪诸公柳山春游·其二
作者：顾璘
朝代：明

春雪初晴翔凤楼，春烟已飏赏花眸。江山面面因亭胜，物色年年赖酒酬。异代风流如昨日，几人迁放得沧洲。柳丝桃萼参差暖，堂上疏帘渐可钩。
述谢陈亮之邦伯时自广平被召
作者：顾璘
朝代：明

铜章叨拜庶官中，先达从君见古风。乡谊每劳开阁待，民情长许置邮通。才疏谬得淮阳召，身在应怀鲍叔功。已幸枳栖能脱迹，唯於离索叹西东。匹马今为赴阙行，腐儒初荷一官成。图书向客翻多累，城郭今年自有情。隅地桑麻归昨梦，讼庭槐柳识平生。堪怜少小逢明主，未有前朝卓茂名。
述谢陈亮之邦伯时自广平被召·其一
作者：顾璘
朝代：明
体裁：七言律诗

铜章叨拜庶官中，先达从君见古风。乡谊每劳开阁待，民情长许置邮通。才疏谬得淮阳召，身在应怀鲍叔功。已幸枳栖能脱迹，唯于离索叹西东。
述谢陈亮之邦伯时自广平被召·其一
作者：顾璘
朝代：明

铜章叨拜庶官中，先达从君见古风。乡谊每劳开阁待，民情长许置邮通。才疏谬得淮阳召，身在应怀鲍叔功。已幸枳栖能脱迹，唯於离索叹西东。
述谢陈亮之邦伯时自广平被召·其二
作者：顾璘
朝代：明

匹马今为赴阙行，腐儒初荷一官成。图书向客翻多累，城郭今年自有情。隅地桑麻归昨梦，讼庭槐柳识平生。堪怜少小逢明主，未有前朝卓茂名。
送京兆闻君移顺天
作者：顾璘
朝代：明

巍巍京兆古所雄，民之父母称闻公。昔传赵张不易得，今见德政将无同。去年饥馑多流亡，沟壑白骨寒秋霜。今年甘雨起枯槁，禾穗满田如帚长。南车北驾情悠悠，风吹甘棠驯雉愁。寇恂河内竟难借，汲黯淮阳谁见留。折杨枝，插江路，杨枝他年作高树。万岁千秋忆我公，香火常来乞晴雨。
送伍中丞还石首
作者：顾璘
朝代：明

拂袖金门不可招，中丞清节楚山高。西江义旅双龙剑，南国干城一豸袍。九鼎铭功藏石室，孤舟垂钓入云涛。丈夫出处俱无忝，银汉遥瞻彩凤毛。
送储司徒入京三首
作者：顾璘
朝代：明

紫微耀中天，列宿驰清辉。巍巍四门辟，群贤歘来仪。明公秉淳懿，皎皎金玉姿。北起既凤翥，南迁亦鹏飞。止水鉴群类，凝霜肃台威。抗志秋汉迥，振藻春林菲。于今乃独秀，视古允同徽。煌煌整严驾，肃肃赴明召。矫迹登中台，于兹辅邦教。九赋正王度，六礼率先道。防淫广同风，训物释异好。小人思惠泽，君子仰华照。愿言王国桢，永为神所劳。瞻彼冶城曲，风物何融明。嘉树参差发，谷鸟下上鸣。理棹及兹逝，踟蹰郁离情。列筵总髦士，陈诗并朝英。眷眷依兰思，欣欣拔茅荣。嗟予抱陋质，亦得奉休声。虽蒙略年义，投报愧身轻。
送储司徒入京三首·其一
作者：顾璘
朝代：明

紫微耀中天，列宿驰清辉。巍巍四门辟，群贤歘来仪。明公秉淳懿，皎皎金玉姿。北起既凤翥，南迁亦鹏飞。止水鉴群类，凝霜肃台威。抗志秋汉迥，振藻春林菲。于今乃独秀，视古允同徽。
送储司徒入京三首·其三
作者：顾璘
朝代：明

瞻彼冶城曲，风物何融明。嘉树参差发，谷鸟下上鸣。理棹及兹逝，踟蹰郁离情。列筵总髦士，陈诗并朝英。眷眷依兰思，欣欣拔茅荣。嗟予抱陋质，亦得奉休声。虽蒙略年义，投报愧身轻。
送储司徒入京三首·其二
作者：顾璘
朝代：明

煌煌整严驾，肃肃赴明召。矫迹登中台，于兹辅邦教。九赋正王度，六礼率先道。防淫广同风，训物释异好。小人思惠泽，君子仰华照。愿言王国桢，永为神所劳。
送刘养和入台
作者：顾璘
朝代：明

四月江南路，积雨开新晴。省郎跃骢马，健作青云行。看君皎皎扬英姿，回山倒海自有时。匣中龙剑皎如雪，那肯绣涩空藏为。玳筵酒尽双金樽，仰天烈气不可吞。男儿奋臂报知己，岂顾一饭哀王孙。
送刘叔正宪佥入蜀
作者：顾璘
朝代：明

巫峡巫山雾雨蒸，绣衣持斧下青冥。从来直道非时好，况复高文绝代能。野鹤昂藏寒自警，海鹏寥廓气弥腾。诸生鼓箧江南北，泰岳云高望不胜。
送刘方伯赴河南
作者：顾璘
朝代：明

梁宋繁华古无比，凋残近自丙寅始。私门剖刻尽锱铢，群盗诛屠及妻子。我分虎竹当乱离，膏盲之疾安可为。公为方岳会昌运，拨乱扶伤又一时。春风病草回青未，一望伤心堕清泪。
送刘生承恩归太原秋试
作者：顾璘
朝代：明

麟角凤嘴见者奇，火齐木难光陆离。太原刘生气殊众，年甫二十高名驰。韦贤相业更三世，戴圣明经传博士。白壁风仪不动尘，洪钟扣答如流水。宝剑腰悬明月光，秋闱小捷何足当。看拖内殿青丝履，笑踏君家白玉堂。白玉堂，非难取。胸中家学贯伊吕，千秋万岁奉明主。
送南丰曹明府
作者：顾璘
朝代：明

曹侯若孤凤，不与群鸡同。挥毫振风雅，岸帻轻王公。见余燕京市，把袂披心胸。放歌登楼饮，击筑意气雄。新持县印南丰里，墨绶翩翩映秋水。鸾刀瑩雪初发硎，得君乱丝为君理。西江赤子罹罔罗，频年妇女持干戈。愿施单父弹琴手，听取廉公五裤歌。
送南丰曹明府
作者：顾璘
朝代：明
体裁：古风

曹侯若孤凤，不与群鸡同。挥毫振风雅，岸帻轻王公。见余燕京市，把袂披心胸。放歌登楼饮，击筑意气雄。新持县印南丰里，墨绶翩翩映秋水。鸾刀莹雪初发硎，得君乱丝为君理。西江赤子罹罔罗，频年妇女持干戈。愿施单父弹琴手，听取廉公五裤歌。
送历下陈生因柬花泉子
作者：顾璘
朝代：明

齐城七十何彬彬，国风阔达多才人。田横海岛五百士，孟尝门下三千宾。当年义气振四海，至今作者犹殊伦。陈生遇我燕台下，鸿翔凤举惊青春。回鞭走马复东去，落花飞絮悲行尘。我欲因之向历下，华峰一访平生亲。笑骑天门双紫麟，周揽豪杰同逡巡。上朝玉帝泰岳顶，下见群仙沧海滨。丹砂入口生羽翼，呼吸日月存元神。惜哉此志未易遂，送君伫立空沾巾。
送叶户部瑞监税还南都二首
作者：顾璘
朝代：明

杭州北关天下通，大艎小艓往来同。宽税幸逢尧舜理，无人不颂使君功。北峰南峰夹西湖，烟景四时张画图。暇日使君摇艇子，新诗的的似明珠。
送叶户部瑞监税还南都二首·其一
作者：顾璘
朝代：明

杭州北关天下通，大艎小艓往来同。宽税幸逢尧舜理，无人不颂使君功。
送叶户部瑞监税还南都二首·其二
作者：顾璘
朝代：明

北峰南峰夹西湖，烟景四时张画图。暇日使君摇艇子，新诗的的似明珠。
送同年王奉常赴阙四首
作者：顾璘
朝代：明

鹏运方南海，莺迁更上林。礼容恢国步，人望简天心。朱绂群公列，彤墀委佩音。台衡应不远，四海望商霖。王氏名流众，韦家相业优。满床乱簪笏，夺目见琳璆。一卧留丹壑，崇班尚黑头。鼎彝千古业，晚节会须收。虎榜论交后，差池有岁年。相逢俱暮矣，怀抱各依然。余钓东南水，君还尺五天。离愁将去棹，冉冉隔江烟。观风来几日，览胜有馀情。汉阙留关右，周王重镐京。乾坤缠水府，龙虎抱山城。纸价休惊重，班生两赋成。
送同年王奉常赴阙四首·其一
作者：顾璘
朝代：明

鹏运方南海，莺迁更上林。礼容恢国步，人望简天心。朱绂群公列，彤墀委佩音。台衡应不远，四海望商霖。
送同年王奉常赴阙四首·其三
作者：顾璘
朝代：明

虎榜论交后，差池有岁年。相逢俱暮矣，怀抱各依然。余钓东南水，君还尺五天。离愁将去棹，冉冉隔江烟。
送同年王奉常赴阙四首·其二
作者：顾璘
朝代：明

王氏名流众，韦家相业优。满床乱簪笏，夺目见琳璆。一卧留丹壑，崇班尚黑头。鼎彝千古业，晚节会须收。
送同年王奉常赴阙四首·其四
作者：顾璘
朝代：明

观风来几日，览胜有馀情。汉阙留关右，周王重镐京。乾坤缠水府，龙虎抱山城。纸价休惊重，班生两赋成。
送吴与成会试
作者：顾璘
朝代：明

瘦马狐裘犯雪风，青年文藻动南宫。谁应避舍推苏轼，己忝通家识孔融。燕市醉歌春未远，吴门高论夜还同。临行把赠干将去，共惜池阴老剑工。
送吴铣入楚
作者：顾璘
朝代：明

岳阳楼头江月辉，洞庭湖边燕雁飞。秋深独客兴方远，天际孤帆风正微。九日他山萸菊酒，百年空谷芰荷衣。武昌沈约多诗兴，听赋蒹葭赠尔归。
送姚文进秀才迎妇
作者：顾璘
朝代：明

三传精华已彻微，少年文采眼中稀。龙驹得水呈图出，凤侣迎春入镜飞。内馆芙蓉生绣褥，后庭萱草待班衣。由来骨相非凡种，日下人当荐陆机。
送客归吴
作者：顾璘
朝代：明

草际日华淡，水边云意閒。翩翩五陵客，骑马入秋山。
送广宁伯还京
作者：顾璘
朝代：明

江上楼船画鹢飞，波摇采眊倍光辉。功高大室山河誓，令肃行营虎豹威。白露迎寒沾客旆，彤云开霁引朝衣。独怜南府多宾从，离恨依依望转迷。
送庄伯仁还彭城
作者：顾璘
朝代：明

千山积雪映朝晖，匹马东归旧路微。梁苑楼台行处尽，辋川图画眼中稀。兵戈满地愁看剑，桑梓何年对掩扉。怀抱向君输未得，玉壶清酒重相违。
送张含还永昌二首
作者：顾璘
朝代：明

去国虚春事，还山恋月华。鸿飞入烟雾，龙卧傍泥沙。文许诸儒列，家怜万里赊。同临嘶马地，愁思极天涯。汉道于今盛，君才过古人。少陵无近习，灵运有前身。鸑鷟生殊种，骅骝气自神。司徒真不忝，朗誉接秋旻。
送张含还永昌二首·其一
作者：顾璘
朝代：明

去国虚春事，还山恋月华。鸿飞入烟雾，龙卧傍泥沙。文许诸儒列，家怜万里赊。同临嘶马地，愁思极天涯。
送张含还永昌二首·其二
作者：顾璘
朝代：明

汉道于今盛，君才过古人。少陵无近习，灵运有前身。鸑鷟生殊种，骅骝气自神。司徒真不忝，朗誉接秋旻。
送张进士自全州成婚归桂林
作者：顾璘
朝代：明

马卿持节下江乡，鸾镜新欢得孟光。宝剑龙鳞横北斗，金屏雀影照东床。九天礼乐周京盛，三月烟花粤徼香。采服即看宜寿酒，门楣还喜映岩廊。
送彭年
作者：顾璘
朝代：明

画舸来自吴江水，皇州踏遍诸名山。天门表里金银阙，陆海东西虎豹关。横笛正逢秋月满，题诗浑乱锦苔斑。柴门久待嵇康驾，愿尔栖迟且勿还。
送彭给事汝寔奉母夫人还蜀
作者：顾璘
朝代：明

滟滪霜乾石道微，南舟安稳奉慈闱。江鱼白白供行馔，峡树苍苍媚采衣。华国文章多丽藻，过桥车马盛光辉。朝廷衮职须公补，且莫山中恋蕨薇。
送徐宪佥成章饬兵河南
作者：顾璘
朝代：明

棘矢蜚腾慷慨名，外台风纪望澄清。龙章独擅三司宠，虎竹兼分一郡兵。河水东浮通故里，嵩山西起作长城。到来申伯遗灵地，秋日蘋香野庙晴。
送徐来秀才
作者：顾璘
朝代：明

日彩浮金丹阙晓，烟光凝翠碧山秋。长安旧路天西北，醉里题诗送客游。
送徐登州用中
作者：顾璘
朝代：明

送君相对恋残曛，乡里衣冠最出群。手绾虎符临海郡，腰悬龙剑动星文。行过泰岳逢春雪，望尽扶桑隔晓云。待到政成观蜃市，新诗应许四方闻。
送徐禹量游溧阳
作者：顾璘
朝代：明

宝剑青骊照国门，飘飘豪气识王孙。车前挂得椒浆去，濑渚先浇烈女坟。
送按察周仲鸣赴云南
作者：顾璘
朝代：明

东风满目悲春草，使君远涉滇南道。万碛千山路眇绵，车烦马顿人愁倒。阴洞生狞白象牙，古崖错落槟榔花。西隅漠漠窥天际，北极低低见月华。乌蛮号令归王制，绣服威仪尊汉吏。共言俗远要人和，却嫌才大为身累。东门别酒玉杯深，上客离歌拭泪唫。翻然上马扬镳去，不似寻常儿女心。
送斌上人游杭州
作者：顾璘
朝代：明

斌公禅林秀，前身海潭龙。明珠濯清水，本性长玲珑。少事大虚老，空门初发蒙。拜趋陈庄座，金篦刮双瞳。低心达磨壁，捧钵曹溪宗。天界大丛林，跏趺坐堂中。头陀满四座，发难如扣钟。吾衰谢抖擞，卧疾维摩宫。与子强荅问，而岂明真空。支许方外交，聊以息微躬。今晨告余别，游方海之东。礼佛普陀岛，参禅雪窦峰。青莲被寒沼，白月悬秋穹。行色有佳景，归云无定踪。我有振衣地，寄在杭万松。浩渺湖海接，逶迤岩壑重。尔往结莲社，陶谢将无同。长谣写心曲，托寄东林风。
送时将军平蜀寇
作者：顾璘
朝代：明

百战曾闻静虏尘，七擒今见破黄巾。蛮方帅印提金虎，内殿恩袍刺玉麟。万里风烟归指顾，一生忠义属艰辛。云台拟画封侯像，铜柱无劳羡古人。
送杨晋卿赴桐乡
作者：顾璘
朝代：明

飘飘黄绶早临民，乡国高才每羡君。官棹近连藩省水，县斋长对甑山云。蛟龙遇物多濡泽，奇骥追风自出群。世德循良应不忝，祇今台省重求勋。
送杨督府还关中
作者：顾璘
朝代：明

林塘小隐帝城隅，时枉元戎问腐儒。倾盖交情唯古道，填胸兵甲有阴符。廉颇去国仍强健，萧相成名在转输。归去灞陵秋猎晚，莫嗔醉尉夜喧呼。
送杨进卿入吴二首
作者：顾璘
朝代：明

茅堂寄在石湖西，麦垄桑田咫尺迷。爱尔通家好倾倒，放舟频过越来溪。出门随意得青山，云树秋高满目斑。一醉一醒堪潦倒，不须身挂利名间。
送杨进卿入吴二首·其一
作者：顾璘
朝代：明

茅堂寄在石湖西，麦垄桑田咫尺迷。爱尔通家好倾倒，放舟频过越来溪。
送杨进卿入吴二首·其二
作者：顾璘
朝代：明

出门随意得青山，云树秋高满目斑。一醉一醒堪潦倒，不须身挂利名间。
送林伯章
作者：顾璘
朝代：明

金陵帝城天下会，名胜从前特称最。观风季札自何来，巍冠峨峨垂缓带。龙山虎阜翠烟浮，曲浦澄江素月流。唱罢骊歌向人别，城西一访谪仙楼。
送林贞孚还闽
作者：顾璘
朝代：明

北阙上书何所求，南宫卧病倏经秋。秪缘礼乐须幽讨，岂谓云霄竟薄游。江汉趋庭宜彩服，乾坤高枕对沧洲。承家禾止今方岳，司马流风盖九州。
送梁子材入京
作者：顾璘
朝代：明

苍隼立臂鞲，侧目望丹霄。骅骝伏刍秣，志在千里遥。抚军磊落器，英妙称誉髦。旷志局文史，投笔诵龙韬。举意万人敌，一剑耻所操。扙策谒司马，气吞四海豪。对众弯彫弧，百步猿先号。名亚虎榜列，价重龙门高。还乡拜慈母，走马升仙桥。宝？珊瑚鞭，锦带双飘飖。天子调薰弦，海晏无淫涛。蛮夷一虮虱，边鄙闻绎骚。雄剑鸣夜匣，怒发如扬翘。报国指天日，奋身岂蓬蒿。翻然赴京阙，六月方炎熇。挥汗宛成雨，驱驰甚烦劳。伐谋负多算，贾勇挺奇标。南征慕马援，北游希班超。峥嵘云台业，慷慨誓所遭。烈士执高义，顾盻轻儿曹。
送梁子材入京
作者：顾璘
朝代：明
体裁：古风

苍隼立臂鞲，侧目望丹霄。骅骝伏刍秣，志在千里遥。抚军磊落器，英妙称誉髦。旷志局文史，投笔诵龙韬。举意万人敌，一剑耻所操。扙策谒司马，气吞四海豪。对众弯彫弧，百步猿先号。名亚虎榜列，价重龙门高。还乡拜慈母，走马升仙桥。宝�珊瑚鞭，锦带双飘飖。天子调薰弦，海晏无淫涛。蛮夷一虮虱，边鄙闻绎骚。雄剑鸣夜匣，怒发如扬翘。报国指天日，奋身岂蓬蒿。翻然赴京阙，六月方炎熇。挥汗宛成雨，驱驰甚烦劳。伐谋负多算，贾勇挺奇标。南征慕马援，北游希班超。峥嵘云台业，慷慨誓所遭。烈士执高义，顾盻轻儿曹。
送池州施司理
作者：顾璘
朝代：明

长才竟失金门第，大郡聊悬黑绶行。断狱好师于定国，赋诗还继谢宣城。家山日送登楼色，江水秋回绕郭声。土物况宜调膳美，白鱼青笋饭香粳。
送沐将军兄弟归滇二首
作者：顾璘
朝代：明

将军白晰美青年，滇南世世操兵权。君王重是攀龙裔，推毂亲呼玉案前。摇旌击鼓归荒服，驻钺张油向宗国。五鼎陈牲入旧祠，万烛迎鸾出华屋。城头日出征马鸣，五侯供帐花连营。紫衣官妓呈瑶瑟，锦带家奴抱玉瓶。曲罢扬鞭凌远道，万里长风动秋草。土吏椎牛劳后车，山氓驱象迎前纛。诸蕃叩地当行轩，世世乐受君家恩。古来却縠称儒将，谁似风流在一门。楼船倚江扬大旗，回风簸日光离离。百夫转舵橹如翼，千里只作终朝期。金吾将军年绝少，牙弩射潮閒调笑。酾酒金陵王浚城，焚香赤壁周瑜庙。爱君文雅真特奇，大兄金印镇西夷。府中宝劵山河誓，阃外丹心草木知。君到滇南春物美，鹡鸰飞处棠花紫。未开姜被说家园，先降韩坛问天子。青萍切玉能成灰，奔尘绝电须龙媒。上将用才多为国，它年看荐谢玄来。
送沐将军兄弟归滇二首·其一
作者：顾璘
朝代：明

将军白晰美青年，滇南世世操兵权。君王重是攀龙裔，推毂亲呼玉案前。摇旌击鼓归荒服，驻钺张油向宗国。五鼎陈牲入旧祠，万烛迎鸾出华屋。城头日出征马鸣，五侯供帐花连营。紫衣官妓呈瑶瑟，锦带家奴抱玉瓶。曲罢扬鞭凌远道，万里长风动秋草。土吏椎牛劳后车，山氓驱象迎前纛。诸蕃叩地当行轩，世世乐受君家恩。古来却縠称儒将，谁似风流在一门。
送沐将军兄弟归滇二首·其二
作者：顾璘
朝代：明

楼船倚江扬大旗，回风簸日光离离。百夫转舵橹如翼，千里只作终朝期。金吾将军年绝少，牙弩射潮閒调笑。酾酒金陵王浚城，焚香赤壁周瑜庙。爱君文雅真特奇，大兄金印镇西夷。府中宝劵山河誓，阃外丹心草木知。君到滇南春物美，鹡鸰飞处棠花紫。未开姜被说家园，先降韩坛问天子。青萍切玉能成灰，奔尘绝电须龙媒。上将用才多为国，它年看荐谢玄来。
送潘方伯归卫水
作者：顾璘
朝代：明

桂酒兰舟湖水傍，西湖六月似探汤。众宾赤汗洒成雨，羡君道服南薰凉。高歌返棹日将暮，青山倒映浮云黄。荷花绝胜美人面，劝客留连各尽觞。白壁青蝇岂堪数，富贵何如道傍土。君不见二疏脱略东门归，赫奕高名照千古。
送牛总兵赴贵州
作者：顾璘
朝代：明

当朝郤縠最知名，开府西南握重兵。白社分茅专节制，乌蛮锁甲避先声。威行铜柱提封远，官插金貂阀阅荣。更忆雅歌同宴语，俨然风度古儒生。
送王九之入京
作者：顾璘
朝代：明

澄江馆前江水流，征帆五月下扬州。玉京台省多知己，会听常何荐马周。
送王侍御子衡巡关中
作者：顾璘
朝代：明

经过故国逢迎处，忽忆先朝宴乐时。此夕寒樽须尽醉，明朝岐路又相思。风光不改长安陌，草色应连太乙祠。行部岂唯山岳动，知君幽赏盛文辞。
送王子新游溧川
作者：顾璘
朝代：明

王生龙凤姿，夙慕嵇阮踪。举目局四海，何心顾樊笼。词标文苑秀，书拟绝代工。端居不出户，华誉溢金镛。浩荡五岳怀，婚嫁犹未终。问讯罨画溪，结想三茅峰。采芝共谁飧，石髓或可逢。顾予疲薾人，枯鱼困泥中。望望紫烟驾，引领溯长风。
送王文光宰定海
作者：顾璘
朝代：明

曲江落羽人皆惜，东海分封众所荣。喜见疲民投父母，愿因明主致升平。花间草长逢驯雉，谷口春归听早莺。看取汉家循吏传，独怜卓茂最知名。
送田景瞻赴宝庆
作者：顾璘
朝代：明

汉署论交日，周京乐化年。春台调玉烛，清庙协朱弦。北斗枢衡正，西都德政偏。升平歌有庆，典雅见多贤。自忝蚊虻质，俄随鹓鹭肩。断金深契合，奉玉慎周旋。吝对黄生耻，贫逢鲍叔怜。经纶精化理，藻鉴表官联。默默长埋采，寥寥独守玄。知音空四顾，立德眇孤骞。漫以文为友，还因静拟仙。飞觞临水饮，下榻对花眠。雪苑相如赋，春江太白船。高情随旷达，盛事足留连。喜接披心槩，惊违握手缘。明庭鸾诏下，大郡虎符专。聚散浮踪别，施为宿望悬。万山分楚道，五马下湘烟。问俗悲填壑，推心戒察渊。艰难三户后，怅望九疑前。江汉东周梦，风波吊屈篇。古人应已矣，吾道固依然。即事看龙剑，临分赠马鞭。馀春生客路，积雨间离筵。肠断双轮转，神驰尺素传。丁宁两乡月，好向望时圆。
送盛箴
作者：顾璘
朝代：明

博学苏明允，多才盛孝章。计偕随汉荐，宾发自周乡。雄剑照秋水，青袍含御香。遗珠君莫叹，天子重明扬。
送祝时泰守思南
作者：顾璘
朝代：明

朱轓南去领提封，清代蛮荒圣泽浓。云转舟车通万里，烟含城郭拥千峰。印台地重蹲金虎，剑匣尘清卧玉龙。尚有经纶需大用，不妨吟啸暂从容。
送程通参归黔阳展墓
作者：顾璘
朝代：明

楚水不可极，东南烟浪深。孤舟日千里，渺渺浮乡心。清世逢孝理，赐归展邱林。风木九原泪，蘋蘩二南音。黔阳八月交，霜露增萧森。乌哺就衰草，獭祭临寒浔。时物各生态，周览伤中襟。义范式闾井，薄俗归所钦。嗤彼季子归，独谓多黄金。
送紫光禄入贺嘉礼二首
作者：顾璘
朝代：明

十年天禄阁，白首老杨雄。直谏名犹戆，新诗语太工。遥瞻温室树，缓步禁墀风。应傍炉烟里，还过青琐东。礼正群心协，恩覃万国欢。月轮重合璧，云鉴更翔鸾。露草沾行佩，风花扑去鞍。新笺文尔雅，传书九重看。
送紫光禄入贺嘉礼二首·其一
作者：顾璘
朝代：明

十年天禄阁，白首老杨雄。直谏名犹戆，新诗语太工。遥瞻温室树，缓步禁墀风。应傍炉烟里，还过青琐东。
送紫光禄入贺嘉礼二首·其二
作者：顾璘
朝代：明

礼正群心协，恩覃万国欢。月轮重合璧，云鉴更翔鸾。露草沾行佩，风花扑去鞍。新笺文尔雅，传书九重看。
送罗诚甫访新安王太守
作者：顾璘
朝代：明

黟江水澄清见底，黄山裳发煖薰人。京华欲问新安政，十月闻君踏早春。
送舒教谕赴海阳
作者：顾璘
朝代：明

憔悴行吟地，逢君意洒然。同歌湘水曲，何啻竹林边。待月收银烛，鸣箫转画船。莫言春色尽，长觉野情偏。荒郡少人事，清筵时对君。投壶惊涧鸟，题石扫山云。暂喜羁愁减，俄闻去路分。转嗟尘世短，离恨日纷纷。沧海潮阳郡，青山刺史祠。遗文真作者，直道更吾师。采藻怀明荐，歌芹托盛时。寥寥前圣统，无使后生疑。
送舒教谕赴海阳·其一
作者：顾璘
朝代：明

憔悴行吟地，逢君意洒然。同歌湘水曲，何啻竹林边。待月收银烛，鸣箫转画船。莫言春色尽，长觉野情偏。
送舒教谕赴海阳·其三
作者：顾璘
朝代：明

沧海潮阳郡，青山刺史祠。遗文真作者，直道更吾师。采藻怀明荐，歌芹托盛时。寥寥前圣统，无使后生疑。
送舒教谕赴海阳·其二
作者：顾璘
朝代：明

荒郡少人事，清筵时对君。投壶惊涧鸟，题石扫山云。暂喜羁愁减，俄闻去路分。转嗟尘世短，离恨日纷纷。
送萧侍御提学南畿得於字
作者：顾璘
朝代：明
体裁：五言排律

柱史岩廊秀，高名迥不虚。融心标礼乐，丽藻润诗书。骋骥鞭何力，屠牛刃有馀。一飞横宪府，累疏掖皇舆。蹇谔惊刘向，精深仰卫蘧。周南分节钺，孔道赖菑畬。宿雾披先路，文星下直庐。英流从妙选，化理属端居。时雨三千外，长风九万初。神清衡鉴彻，心远简书疏。士习非铅椠，人伦自里闾。醇儒终得效，直道果谁誉。五月西都饯，金盘脍白鱼。三江南下舫，瑶水艳红蕖。良契芳兰密，新诗烂锦如。迂疏叨末照，何以答相于。
送袁经历归信阳
作者：顾璘
朝代：明

旧业申台下，归心汝水东。人皆干厚禄，君独有高风。学圃家园侧，逃禅野寺中。青天云雾豁，流目送冥鸿。
送许彦明往松江二首
作者：顾璘
朝代：明

结友不知心，履綦空累百。与君山林交，心迹两无隔。不见辄相思，相见终昕夕。岁暮诚寡徒，缱绻荷三益。今晨叩蓬户，车马有行色。臣恣山水游，亦以衣食役。畬田间三泖，霜落事秋穫。言念四体勤，顾此十口迫。浮生寡欢悰，玄发亦已白。天寒早返驾，勿作久游客。东吴多胜友，远念因君劳。累岁不一见，每惭平生交。扁舟过苏台，览胜虎山桥。笠泽控海口，登丘望云涛。高词竞摛锦，古意相投胶。水国早寒夜，雾尽霜月高。清宴出美酒，鲈鱼解鸾刀。窈窕子夜歌，依稀白云谣。因之发幽兴，并令尘虑消。
送许彦明往松江二首·其一
作者：顾璘
朝代：明

结友不知心，履綦空累百。与君山林交，心迹两无隔。不见辄相思，相见终昕夕。岁暮诚寡徒，缱绻荷三益。今晨叩蓬户，车马有行色。臣恣山水游，亦以衣食役。畬田间三泖，霜落事秋穫。言念四体勤，顾此十口迫。浮生寡欢悰，玄发亦已白。天寒早返驾，勿作久游客。
送许彦明往松江二首·其二
作者：顾璘
朝代：明

东吴多胜友，远念因君劳。累岁不一见，每惭平生交。扁舟过苏台，览胜虎山桥。笠泽控海口，登丘望云涛。高词竞摛锦，古意相投胶。水国早寒夜，雾尽霜月高。清宴出美酒，鲈鱼解鸾刀。窈窕子夜歌，依稀白云谣。因之发幽兴，并令尘虑消。
送谭子羽归真州
作者：顾璘
朝代：明

乡国富才英，谭生最清发。众中挺眉宇，开云见华月。腹笥书峥嵘，罄折口恒讷。贤关三千士，让尔名突兀。长江隔家林，定省暂归谒。槐黄赴秋闱，一战建奇伐。手持青瑶篇，腾踏献金阙。
送费学士南试还朝
作者：顾璘
朝代：明

拜命临黄阁，趋程下赤墀。徵才承汉典，奉使咏周诗。禹甸今王重，郤林夙望宜。龙光占剑出，汉影见槎移。藻鉴涵群品，文章得主司。朱衣窥暗烛，黄绢奖高辞。爱国唯崇雅，和衷更绝私。泪削荆客玉，囊脱赵人锥。物论归华衮，皇恩动锦旗。礼卑门士仰，兴远地灵知。谒圣瞻龙阜，怀贤访凤池。山河佳丽色，井邑太平规。行纪传诗卷，离心对酒卮。城回秋草遍，江迥暮潮迟。省俗舟沿溯，归朝佩陆离。相将南浦上，空有折麻悲。
送赵生
作者：顾璘
朝代：明

白马饰朱愤，回鞭驻荜门。国风吴季札，家世赵平原。斗饮投壶捷，停歌说剑喧。归途多绿草，默默望王孙。
送郑信卿春试
作者：顾璘
朝代：明

元正初吉日，游子北征时。马色经山疾，莺声过水迟。忍能江上别，如与杏花期。何处袍堪染，南宫柳万丝。
送郑继之归鳌峰
作者：顾璘
朝代：明

四月燕山雨雪寒，省郎多病复辞官。路经海上三神岛，兴在仙人九转丹。玉洞桃花留笑靥，沧江秋水湿渔竿。尔家谷口空长往，安石东山望未阑。
送郗武库元洪入京
作者：顾璘
朝代：明

三年帝厩闲骅骏，一日天书降凤凰。时论同归小司马，朝班重识旧鹓行。风神玉雪窥清润，文藻江山助浑茫。豪俊从来须大用，看君飞步入岩廊。
送金子有陈羽伯春试
作者：顾璘
朝代：明

久抛铅椠伴樵渔，二妙年来谢起予。粲尔乡邦生鸑鷟，居然清庙对璠玙。辞家并赴看花约，理国无忘种树书。天子秪今过舜禹，许身千古欲何如。
送阳春歌和陈宋卿
作者：顾璘
朝代：明

南风吹春辞九垓，百舌怨诉黄鹂哀。老夫卧病亦强起，把酒劝花俱一杯。我家旧住金陵曲，开门正对梁王台。桃花盈蹊柳映地，年年爱见春风来。千金买鞍装骏马，山高堆粟成新醅。云台功名不足取，富贵于我如蒿莱。古人白骨穴蝼蚁，亦知王乔安在哉。一从弃掷向湘水，辕驹局促惭非才。羁栖厌见春色至，教儿刬却东园梅。纵有韶华满郊薮，弄花斗草随婴孩。青春尔今去，勿为吾徘徊。吾衰今久矣吾视，天地万物真浮埃。
送陆良弼赴云南
作者：顾璘
朝代：明

东吴陆氏古称雄，今日君家迈古风。父子弟兄纡紫绶，麒麟偏在一门中。与君作宦汉西京，十载追游畅性灵。飞觞谢传围棋墅，弹剑周郎洒泪亭。春来秋去欢无歇，星流雨散从今别。君提侯印赴滇南，浩荡青冥动双节。雄才健笔人不如，况乃腹内多诗书。盛年黄霸初为郡，紫阁归来日有馀。
送陆进士伯载还京四首
作者：顾璘
朝代：明

明珠光照夜，因尔叹才难。纪事金书秘，寻真玉洞寒。衣随行处敝，剑就醉中看。去事天皇侧，攀云坐紫鸾。古寺层岩曲，招寻屡为君。石门通细径，江木冷遥曛。崛起真龙性，幽栖但鸟群。归朝留旧迹，泉壑借馀芬。路异行踪改，交亲别思多。簪裾趋凤诏，丝竹泻骊歌。古道嗟翻覆，清言寄切磋。西湖他夜月，千里奈愁何。礼就先朝典，行萦故国思。身将旌节返，文动庙堂知。准拟留司草，无劳赋采芝。天光开凤诏，春水正漪漪。
送陆进士伯载还京四首·其一
作者：顾璘
朝代：明

明珠光照夜，因尔叹才难。纪事金书秘，寻真玉洞寒。衣随行处敝，剑就醉中看。去事天皇侧，攀云坐紫鸾。
送陆进士伯载还京四首·其三
作者：顾璘
朝代：明

路异行踪改，交亲别思多。簪裾趋凤诏，丝竹泻骊歌。古道嗟翻覆，清言寄切磋。西湖他夜月，千里奈愁何。
送陆进士伯载还京四首·其二
作者：顾璘
朝代：明

古寺层岩曲，招寻屡为君。石门通细径，江木冷遥曛。崛起真龙性，幽栖但鸟群。归朝留旧迹，泉壑借馀芬。
送陆进士伯载还京四首·其四
作者：顾璘
朝代：明

礼就先朝典，行萦故国思。身将旌节返，文动庙堂知。准拟留司草，无劳赋采芝。天光开凤诏，春水正漪漪。
送陈九皋还山阴
作者：顾璘
朝代：明

秦望山人草木衣，能令岩壑动光辉。远游吴楚诗名大，长揖公卿礼数稀。摩诘风流兼善画，嵇康豪宕本忘机。都门不久留君住，手把幽兰赋式微。
送陈京兆祐乡还南海
作者：顾璘
朝代：明

疏傅悬车缘底事，温公避位本初心。蛟龙远适江湖性，鸾凤高辞枳棘林。多病逢人求大药，有怀浮海发孤吟。移家勿向罗浮住，使者来徵恐莫寻。
送陈子文赴广西
作者：顾璘
朝代：明

八桂西瞻岳牧尊，使君持节下湘源。星岩风洞山殊秀，雪片霜华地不暄。永日赋诗薇阁静，青春行部绣旗翻。从来远地多名宦，铜柱犹闻颂马援。
送陈子鱼往霅溪访刘南坦
作者：顾璘
朝代：明

故人归耕霅溪上，白日闭门无客往。扁舟乘兴吴门来，一片高情落烟桨。越王台西春雨深，震泽波涛方泱漭。杨花几时飞已空，碧草青蒲抱堤长。草堂相逢将奈何，但云酒熟来经过。倾壶一醉便归去，莫问门前张雀罗。不见刘君幽恨积，凭君附书报衷忆。人生强壮岂长得，何用驱车逐南北。
送陈断事
作者：顾璘
朝代：明

宦辙红尘畔，时名白发前。星移骠骑幕，江动孝廉船。祖席橙分蟹，离亭树罢蝉。秋风将别思，天外两凄然。
送陈漳州宗禹
作者：顾璘
朝代：明

九龙山前春草生，麦苗覆垄雌雉鸣。使君五马齐雪色，锦鞯左右垂朱缨。玄发清扬负才局，两都豪士倾心腹。山人闻君佩印来，两两卖剑牵黄犊。炎海风清不起波，满城明月照弦歌。想应露冕经行处，把酒题诗奈乐何。
送高介夫入京
作者：顾璘
朝代：明

岁令初回斗，河流已过冰。风烟春岸草，儿女夜船灯。驿路缘云上，离心对月增。凭君语朋旧，多病苦骞腾。
送鲊孟侍御孟有歌罢无鱼之句因嘲之
作者：顾璘
朝代：明

广文今在桂林居，徒壁曾无担石储。我儗封筒遥送鲊，君毋弹铗更歌鱼。
通城山中赴岳阳
作者：顾璘
朝代：明

本作观风使，何辞度坂行。干旄惟帝命，田野有民情。石出泉争响，林幽树漫生。那逢古召杜，罗列在连城。
遇真宫
作者：顾璘
朝代：明

唐皇礼果老，汉帝延河公。金门一遗步，玄圃渺烟鸿。冥冥三仹子，轩圣慕其风。使轺穷沧海，灵岳虚瑶宫。青鸟竟不来，鼎湖恨何穷。
道院齐树楼
作者：顾璘
朝代：明

梧桐高十丈，虚阁正相齐。户敞龙飞入，檐垂鸟下啼。山光开画障，人语落丹梯。夜有游仙到，流云湿暗题。
遣兴和三弟舜玉
作者：顾璘
朝代：明

三月馀寒散缊袍，夕阳行药过东皋。金花抱雨松枝重，紫箨穿云竹笋高。远蹑烟霞逃世网，细吟风月调朋曹。春来病骨殊轻健，尽日登山未觉劳。
遣怀绝句
作者：顾璘
朝代：明

月落猿声苦，风高虎气腥。山雷春送雪，江雾夜藏星。花豹金钱背，文鹇蜀锦毛。厨泉山笕细，江稻水车高。猺女招歌剧，蛮郎步射强。花环垂耳大，竹弩挂腰长。涧冷菖蒲翠，山春踯躅红。草惊秋尽火，树厌夜深风。夜静云生室，春深水到门。松高多绣顶，兰古自悬根。野鲜苍兕猛，山鲊鹧鸪香。市笋挦苞出，仓禾带把藏。不忌枭鸱暮，何悲杜宇春。蛩催三月织，鸡报二更晨。
遣怀绝句·其一
作者：顾璘
朝代：明

月落猿声苦，风高虎气腥。山雷春送雪，江雾夜藏星。
遣怀绝句·其七
作者：顾璘
朝代：明

不忌枭鸱暮，何悲杜宇春。蛩催三月织，鸡报二更晨。
遣怀绝句·其三
作者：顾璘
朝代：明

猺女招歌剧，蛮郎步射强。花环垂耳大，竹弩挂腰长。
遣怀绝句·其二
作者：顾璘
朝代：明

花豹金钱背，文鹇蜀锦毛。厨泉山笕细，江稻水车高。
遣怀绝句·其五
作者：顾璘
朝代：明

夜静云生室，春深水到门。松高多绣顶，兰古自悬根。
遣怀绝句·其六
作者：顾璘
朝代：明

野鲜苍兕猛，山鲊鹧鸪香。市笋挦苞出，仓禾带把藏。
遣怀绝句·其四
作者：顾璘
朝代：明

涧冷菖蒲翠，山春踯躅红。草惊秋尽火，树厌夜深风。
遥和太宰乔公致政
作者：顾璘
朝代：明

赤写飘飘别帝乡，高风肃肃动朝行。天曹藻镜还多士，国典蓍龟祇旧章。安石山中聊独卧，温公天下竟难忘。惟怜杖履追游客，各自烟霞老一方。
避洞庭取道安乡山行自嘲
作者：顾璘
朝代：明

宗悫破浪思长风，而我取道行山中。人间祸福岂自料，古人意气真豪雄。何不高挂十幅篷，飞桡直渡冯夷宫。岳阳楼前望夏口，月明吹笛楚江东。
邵前川纳妾
作者：顾璘
朝代：明

灿烂衾裯展洞房，双星秋夜渡河梁。玉台固是老奴物，金屋雅宜娇女妆。云发绕鬟光可鉴，蚌珠归梦兆应祥。华筵汤饼休偏我，已办犀钱贺弄璋。
邹平王画竹为罗子文赋
作者：顾璘
朝代：明

写竹贵神不贵色，画师俗笔难为力。古来能事自天成，萧郎文老何由得。国朝作者夏奉常，祇今仅见邹平王。金殿昼閒一挥洒，遂令缣素移潇湘。兖州太守得真迹，草堂白日寒云积。风叶当轩簌簌鸣，霜柯倚座森森碧。清泉怪石映带成，即恐春笋惊雷生。炎天对坐毛骨爽，便欲掉臂林中行。呜呼绝艺不可遇，千金竞买珊瑚树。君不见寒士潇条土木形，遮道时逢贵人怒。
邹水部监真州水利出饯不及因寄
作者：顾璘
朝代：明

桂楫夷犹绿水潺，离亭尊酒杳难攀。江头别恨逢凉雨，天外诗情见远山。驿马深秋迎客健，庭花清昼对人閒。遥知览胜多新咏，好慰紫门病客颜。
邻叟见过
作者：顾璘
朝代：明
体裁：古风

场雀惊且飞，篱犬隔树嗥。开门见田父，饷我携浊醪。寒暄甫及席，首陈入城劳。继云太庙灾，策免数大僚。京兆岁大比，荐拔多英豪。请君望泰阶，清平在崇朝。闻言谢田父，野语胡大谬。我袖恨不长，无以掩君口。进退国大政，柄在相与后。挥霍如云雷，小民但奔走。尔我服稼穑，所忧唯百亩。出位而妄言，它人恐相诟。山厨蒸藜熟，与君酌君酒。明月生东山，移床就衰柳。
邻叟见过
作者：顾璘
朝代：明

场雀惊且飞，篱犬隔树嘷。开门见田父，饷我携浊醪。寒暄甫及席，首陈入城劳。继云太庙灾，策免数大僚。京兆岁大比，荐拔多英豪。请君望泰阶，清平在崇朝。闻言谢田父，野语胡大谬。我袖恨不长，无以掩君口。进退国大政，柄在相与后。挥霍如云雷，小民但奔走。尔我服稼穑，所忧唯百亩。出位而妄言，它人恐相诟。山厨蒸藜熟，与君酌君酒。明月生东山，移床就衰柳。
郊居寄陈九皋
作者：顾璘
朝代：明

高人栖道院，逸思满秋山。鹤立天坛净，梧飞露井斑。幽探行独影，丽句动群颜。可信金陵胜，皇居紫翠环。
郑作至问讯空同
作者：顾璘
朝代：明

北里筑居何岁成，南山种豆苦逃名。百年丘壑真长往，千里骅骝羡独行。每见披裘过道路，漫闻挥翰动公卿。神仙竟合邀中散，婚嫁何劳问向平。
郡圃桃花为风雨所败
作者：顾璘
朝代：明

寂寞山城二月阑，桃花无数倚春寒。可堪绰约风吹急，更著离披雨打残。
郢中对雪十月二十二日
作者：顾璘
朝代：明

我游郢中地，孟冬风凄凄。不闻白雪曲，徒见白雪飞。羁旅节忽改，自顾寒无衣。四境遭水潦，黔首况啼饥。帑廪率空匮，漂荡靡托栖。政理属舒卷，咎责果安归。将反牛羊牧，俛焉歌式微。
郧江张帆
作者：顾璘
朝代：明

两崖倚列障，一水中逶迤。挂帆沿流行，日影互迁移。石濑扬飞湍，风潭蹙文漪。瞬息踰百里，长年岂知疲。导舸角鸣乐，悠悠转朱旗。游目恬野趣，浩荡忘前期。
郧洲晓发时已膺司寇之命二首
作者：顾璘
朝代：明

解缆郧洲雾，开窗汉水清。乱山舒野望，急浪快归程。摇落岁华晚，驰驱使绩成。东风何日至，弭棹石头城。天青江雾重，霜白石林疏。官满抛公事，情閒悦道书。试论麟节贵，何似鹿门居。再过襄阳去，羞逢庞老锄。
郧洲晓发时已膺司寇之命二首·其一
作者：顾璘
朝代：明

解缆郧洲雾，开窗汉水清。乱山舒野望，急浪快归程。摇落岁华晚，驰驱使绩成。东风何日至，弭棹石头城。
郧洲晓发时已膺司寇之命二首·其二
作者：顾璘
朝代：明

天青江雾重，霜白石林疏。官满抛公事，情閒悦道书。试论麟节贵，何似鹿门居。再过襄阳去，羞逢庞老锄。
郴台官梅
作者：顾璘
朝代：明

郴州行台风日妍，官梅两株清可怜。祗缘老干临高榭，故著繁花媚远天。绕院蜂声喧不去，隔江鱼素渺谁传。脩篁怪石俱无赖，点缀幽情向客边。
郴州十三夜试灯
作者：顾璘
朝代：明

今夕何夕春灯明，此乡何乡非我城。物华满眼各殊态，月色映阶无限情。梅花乍逢已烂熳，萱草欲发初分明。却忆故园诸酒伴，锦屏围夜坐吹笙。
都下送史禹臣赴南台
作者：顾璘
朝代：明

草深洲渚郁蒸天，南客移舟晓涨前。庭下学诗怀往日，台中持简及芳年。家支月俸供调膳，手采乡风进奏笺。为说里门诸父老，竞看车马过升仙。
都城春雪
作者：顾璘
朝代：明

白雪尔何意，经春犹漫飞。节移青帝令，寒逼远臣衣。物态伤摇落，天心惧隐微。客居愁不寐，开阁望朝晖。
酬刘元瑞黄州见寄之作
作者：顾璘
朝代：明

秋风旌节过黄州，杪岁椷书到岭陬。交谊死生归气槩，词华今古接风流。江翻荆口天齐落，山转滇南地半浮。闻道柏台多暇日，况逢陶谢好同游。
酬王钦佩见怀之作
作者：顾璘
朝代：明

长忆西邻海雪庄，主人从宦日徜徉。穿花跨马趋东省，斸笋烹鱼上北堂。静室幽兰无限意，小山丛桂几回芳。天涯逐客归期远，岁暮怀君枉断肠。
酬陈鲁南见寄青溪看月之作
作者：顾璘
朝代：明

青溪明月引长唫，湘浦寒云滞客心。归思不堪枫叶尽，故情俱向楚江深。荒城寂历山当户，旧叶凋零鹊绕林。身世与君同未达，却怜霜鬓映疏襟。
醉歌赠别刘希尹
作者：顾璘
朝代：明

江湖之情廊庙器，历城刘郎无乃是。高云塌翼堕泥涂，青衫来醉金陵市。金陵市上少人知，击筑正遇高渐离。十年闭户淮水畔，雄剑绣涩长低眉。喜君下马握君手，但说家饶步兵酒。眼前肝胆向谁倾，身后功名果何有。龙蟠虎踞古名都，走马背枪多壮夫。陈编烂简不足数，英雄快意无时无。新亭洒泪河山愁，北山移文林涧羞。谢公坦荡称达者，美人一去空江流。君昔提衡当吏曹，龙门拔地吹波涛。一朝谪宦归江海，雀罗挂户生蓬蒿。此去朝元谒金殿，世情冷煖应自见。翻身台阁虽等闲，著作林壑须轻健。泰山巍巍五岳尊，上有日观通天门。与君共坐东岩下，静玩桑田海水翻。
采桑子 其一 甲戌正月十三夜风雨作
作者：顾璘
朝代：明

华灯光射银屏影，斗起春光。月转回廊。罗绮风飘满路香。金陵自古豪华地，不似殊方。堪笑潘郎。流落天涯独举觞。
采桑子 其二 甲戌正月十三夜风雨作
作者：顾璘
朝代：明

春城箫鼓无端闹，说近元宵。华烛高烧。偏对良辰更寂寥。斜风细雨敲窗户，又送萧条。愁病无聊。何日行歌白下桥。
采桑子·甲戌正月十三夜风雨作
作者：顾璘
朝代：明

华灯光射银屏影，斗起春光。月转回廊。罗绮风飘满路香。金陵自古豪华地，不似殊方。堪笑潘郎。流落天涯独举觞。春城箫鼓无端闹，说近元宵。华烛高烧。偏对良辰更寂寥。斜风细雨敲窗户，又送萧条。愁病无聊。何日行歌白下桥。
采樵歌效竹枝体
作者：顾璘
朝代：明

万岭千山春日晴，女郎逐伴采樵行。歌中暗恨无人识，惟听云边袅娜声。利斧樵山得大枝，良媒结好有佳期。十八女儿空谷里，玉面花颜谁得知。侬家兄弟舌翻澜，百丈清潭一泻乾。深山黑夜独归去，肯信侬心铁石般。阿母朝饥待早糜，还家常怪得薪迟。快刀留惜不将用，空手攀枝那得施。松柏留栽作栋梁，安排桃李引春光。荒榛乱棘唯须剪，刺手钩衣不易量。腰镰空出负薪还，上岭身轻下岭艰。东方黑云将雨至，培塿险过太行山。近林萧条无可薪，远山猛虎啮生人。寄言城市游盘子，何地生涯不苦辛。
采樵歌效竹枝体·其一
作者：顾璘
朝代：明

万岭千山春日晴，女郎逐伴采樵行。歌中暗恨无人识，惟听云边袅娜声。
采樵歌效竹枝体·其七
作者：顾璘
朝代：明

近林萧条无可薪，远山猛虎啮生人。寄言城市游盘子，何地生涯不苦辛。
采樵歌效竹枝体·其三
作者：顾璘
朝代：明

侬家兄弟舌翻澜，百丈清潭一泻乾。深山黑夜独归去，肯信侬心铁石般。
采樵歌效竹枝体·其二
作者：顾璘
朝代：明

利斧樵山得大枝，良媒结好有佳期。十八女儿空谷里，玉面花颜谁得知。
采樵歌效竹枝体·其五
作者：顾璘
朝代：明

松柏留栽作栋梁，安排桃李引春光。荒榛乱棘唯须剪，刺手钩衣不易量。
采樵歌效竹枝体·其六
作者：顾璘
朝代：明

腰镰空出负薪还，上岭身轻下岭艰。东方黑云将雨至，培塿险过太行山。
采樵歌效竹枝体·其四
作者：顾璘
朝代：明

阿母朝饥待早糜，还家常怪得薪迟。快刀留惜不将用，空手攀枝那得施。
重别行送李川甫还沔南兼讯李献吉
作者：顾璘
朝代：明

长安道上春雪飞，薄暮逢君疑是非。摇鞭驻马一相问，雪花乱点白鹇衣。江海茫茫重相见，客舍张灯促青宴。愁兼别泪堕金尊，漏转寒更涩银箭。君今三十方少年，秋云刷羽抟云天。簪裾色动麒麟殿，词赋声倾玳瑁筵。沔南作牧殊辛苦，抱哺黔黎一万户。近闻四岳举循良，须知黄霸先台辅。楼船吹篴汉江流，乘月经过黄鹤楼。往时崔颢题诗处，复见新句淩高秋。嗟予垂老气凋朽，天台峥嵘亦何有。寂寞桃花何处吟，纵横豺虎空奔走。送君将归旧思翻，怅望南云回白首。倘过夷门见李白，问渠诗兴春多否。
重到岳麓书院
作者：顾璘
朝代：明

不到书堂二十年，浮湘迁客已华颠。惟应岳麓山前树，曾记哦诗曲水边。
重到石鼓书院
作者：顾璘
朝代：明

石鼓灵踪渺不存，朱陵仙洞已无门。洋洋弦诵歌邹鲁，只仰朱张道学尊。
重过严陵钓台
作者：顾璘
朝代：明

千年钓叟披裘地，客子张帆两度过。朱绂频经风雨后，青山其奈古今何。松杉落落连祠屋，蘋藻馨馨满涧阿。叹息云台诸将相，几人图像独嵯峨。
野亭公杂咏六首 其一 野堂
作者：顾璘
朝代：明

晋公归绿野，开堂近林邱。遂扫车马迹，时招麋鹿游。群盗近方息，高卧吾何忧。白云宿檐际，来自商山头。
野亭公杂咏六首 其三 野山
作者：顾璘
朝代：明

谁铲太嵩角，置向莘野前。相看仅寻丈，宛若万仞然。清华发草树，秀色生云烟。下有谢安石，闭户方高眠。
野亭公杂咏六首 其二 野阁
作者：顾璘
朝代：明

小阁何亭亭，临郊俯清樾。虚栋驻山云，闲窗纳林月。浮烟坐来消，飞鸟望中灭。冲襟寂如水，那知有炎热。
野亭公杂咏六首 其五 野圃
作者：顾璘
朝代：明

植蔬既展甲，种豆复引苗。主人久不来，蔓草忽齐腰。微雨晓初霁，园丁载芟穮。剪草自剪草，慎勿伤良条。
野亭公杂咏六首 其六 野篱
作者：顾璘
朝代：明

插竹绕荒畹，扶疏亦成藩。牛羊绝来往，养此幽兰根。芳菲与众赏，何用高重垣。况对南山色，可以倾吾樽。
野亭公杂咏六首 其四 野泉
作者：顾璘
朝代：明

苍郊雨新过，清流泛平池。渟泓鉴万象，应物初无私。禾黍渍馀润，萍藻含华滋。本来绝机事，桔槔尔何施。
野亭公杂咏六首·野堂
作者：顾璘
朝代：明

晋公归绿野，开堂近林邱。遂扫车马迹，时招麋鹿游。群盗近方息，高卧吾何忧。白云宿檐际，来自商山头。小阁何亭亭，临郊俯清樾。虚栋驻山云，闲窗纳林月。浮烟坐来消，飞鸟望中灭。冲襟寂如水，那知有炎热。谁铲太嵩角，置向莘野前。相看仅寻丈，宛若万仞然。清华发草树，秀色生云烟。下有谢安石，闭户方高眠。苍郊雨新过，清流泛平池。渟泓鉴万象，应物初无私。禾黍渍馀润，萍藻含华滋。本来绝机事，桔槔尔何施。植蔬既展甲，种豆复引苗。主人久不来，蔓草忽齐腰。微雨晓初霁，园丁载芟穮。剪草自剪草，慎勿伤良条。插竹绕荒畹，扶疏亦成藩。牛羊绝来往，养此幽兰根。芳菲与众赏，何用高重垣。况对南山色，可以倾吾樽。
野兴三首
作者：顾璘
朝代：明

花岩控牛岭，连峰碧嵯峨。秀色亘千古，我生能几何。行几苦难屡，筑室枕其阿。坐卧长对之，所获庶可多。朝云结丹绮，夕月流金波。采之鍊真液，永以蠲沈痾。落日满秋野，独步登平丘。山经夜来雨，寒泉出溪流。缅怀古时人，开荒广良畴。深山寡人力，劳此千岁谋。去者水长逝，存者纤云浮。往来但瞬息，百虑徒煎忧。不如饮美酒，坐啸空岩幽。苍隼摩天飞，黄鹄志千里。秋空莽寥阔，快尔南溟徙。浮云东北生，风雨飒然至。六翮困沾湿，吹之堕寒水。南山松桂阴，西畴稻粱美。万事难预期，不如早栖止。
野兴三首·其一
作者：顾璘
朝代：明

花岩控牛岭，连峰碧嵯峨。秀色亘千古，我生能几何。行几苦难屡，筑室枕其阿。坐卧长对之，所获庶可多。朝云结丹绮，夕月流金波。采之鍊真液，永以蠲沈痾。
野兴三首·其三
作者：顾璘
朝代：明

苍隼摩天飞，黄鹄志千里。秋空莽寥阔，快尔南溟徙。浮云东北生，风雨飒然至。六翮困沾湿，吹之堕寒水。南山松桂阴，西畴稻粱美。万事难预期，不如早栖止。
野兴三首·其二
作者：顾璘
朝代：明

落日满秋野，独步登平丘。山经夜来雨，寒泉出溪流。缅怀古时人，开荒广良畴。深山寡人力，劳此千岁谋。去者水长逝，存者纤云浮。往来但瞬息，百虑徒煎忧。不如饮美酒，坐啸空岩幽。
野店
作者：顾璘
朝代：明

急雨官塘道，篝灯野店门。茅茨连雾霭，车马带泥痕。男子四方志，王孙一饭恩。年来乍安稳，无乃咤心魂。
野步
作者：顾璘
朝代：明

出郭病身健，还山秋日长。云光漏疏木，岚翠集虚堂。远害愁防虎，全生拟牧羊。那知岩壑外，随步有康庄。
野田见菊
作者：顾璘
朝代：明

陶令柴桑菊满阑，得钱呼酒每盘桓。熊轓虎节成何事，却引黄花道上看。
野饭
作者：顾璘
朝代：明

轻车度岭歇，野饭趁墟烟。半席小茅舍，一杯幽涧泉。民情怀使节，露积喜丰年。宝剑冰三尺，豺狼尔莫前。
金元宾自吴赴山中商定王履吉遗藁临别有赠
作者：顾璘
朝代：明

王子不可作，遗编重南金。珊瑚逸海底，铁网劳行寻。元宾奋高义，搜罗逮幽沈。玉札聚缃帙，虹光耀词林。玄经不覆瓿，侯芭名至今。完此连城宝，重尔传灯心。四海莽寥阔，谁应嗣知音。
金山寺
作者：顾璘
朝代：明

俯槛江心寺，涛声两带分。天晴秋见海，山润午生云。短棹今重到，名泉昔有闻。西风吹别酒，斜日未成醺。云雾空江水，维舟陟翠岑。坤灵开别岛，佛界净空林。岩洞攀跻险，鱼龙窟宅深。行逢黄叶下，秋思转萧森。
金山寺·其一
作者：顾璘
朝代：明

俯槛江心寺，涛声两带分。天晴秋见海，山润午生云。短棹今重到，名泉昔有闻。西风吹别酒，斜日未成醺。
金山寺·其二
作者：顾璘
朝代：明

云雾空江水，维舟陟翠岑。坤灵开别岛，佛界净空林。岩洞攀跻险，鱼龙窟宅深。行逢黄叶下，秋思转萧森。
金陵八咏和湛宗伯 其一 牛首山
作者：顾璘
朝代：明

天开双阙定神京，罗立千峰拱卫成。形胜金汤誇百二，紫烟长抱日华生。
金陵八咏和湛宗伯 其七 清凉寺
作者：顾璘
朝代：明

禅宫远嵌碧山幽，亭榭凌风居上头。举酒天边赊月色，振衣林表拂江流。
金陵八咏和湛宗伯 其三 灵谷寺
作者：顾璘
朝代：明

曾是前朝古佛坛，天皇留此侍金棺。松杉十里苍云暗，陵寝千秋玉露团。
金陵八咏和湛宗伯 其二 观音岩
作者：顾璘
朝代：明

江横北郭水浮天，拔起灵岩紫翠悬。夜向空冥歌海唱，鱼龙掀舞佛楼前。
金陵八咏和湛宗伯 其五 东山
作者：顾璘
朝代：明

相公游时花满蹊，尽道秦淮胜剡溪。回首洛阳轻一掷，江南花月使人迷。
金陵八咏和湛宗伯 其八 鸡鸣山
作者：顾璘
朝代：明

金陵佳丽四方闻，鸡岭平窥锦绣文。万井烟花缠碧树，九天楼阁护彤云。
金陵八咏和湛宗伯 其六 梅花水
作者：顾璘
朝代：明

泉生石底无泥滓，复映梅花清可怜。山人濯缨明月下，一夜高咏蕊珠篇。
金陵八咏和湛宗伯 其四 雨花台
作者：顾璘
朝代：明

古台开士说金经，传道天花落紫冥。广舌不来尘海变，春风唯见草青青。
金陵八咏和湛宗伯·牛首山
作者：顾璘
朝代：明

天开双阙定神京，罗立千峰拱卫成。形胜金汤誇百二，紫烟长抱日华生。江横北郭水浮天，拔起灵岩紫翠悬。夜向空冥歌海唱，鱼龙掀舞佛楼前。曾是前朝古佛坛，天皇留此侍金棺。松杉十里苍云暗，陵寝千秋玉露团。古台开士说金经，传道天花落紫冥。广舌不来尘海变，春风唯见草青青。相公游时花满蹊，尽道秦淮胜剡溪。回首洛阳轻一掷，江南花月使人迷。泉生石底无泥滓，复映梅花清可怜。山人濯缨明月下，一夜高咏蕊珠篇。禅宫远嵌碧山幽，亭榭凌风居上头。举酒天边赊月色，振衣林表拂江流。金陵佳丽四方闻，鸡岭平窥锦绣文。万井烟花缠碧树，九天楼阁护彤云。
长歌行
作者：顾璘
朝代：明

神龙跃溟海，天地生云雷。猛虎啸深谷，大风山木摧。灵物固有象，烈士自有怀。经纶万物理，上与圣哲偕。三光鉴丹府，百神司形骸。举手奠山岳，挥霍云雾开。功成不受赏，长揖归草莱。嗤彼鼎彝业，琐琐何为哉。
长沙阻风呈陆郡伯良弼
作者：顾璘
朝代：明

五日长沙浦，颠风滞客舟。江神吁可怪，地主幸堪留。乡梦摇灯影，閒情倚钓钩。若无文酒乐，何以慰羁愁。
长沙陶公祠
作者：顾璘
朝代：明

典午厄阳九，强臣犯京阙。匪慑勤王师，社稷几沦没。桓桓长沙公，上游秉旄钺。志虽屈扫除，功已安？杌。旧邦仰遗灵，明祀耿无歇。
长沙陶公祠
作者：顾璘
朝代：明
体裁：五言排律

典午厄阳九，强臣犯京阙。匪慑勤王师，社稷几沦没。桓桓长沙公，上游秉旄钺。志虽屈扫除，功已安�杌。旧邦仰遗灵，明祀耿无歇。
长相思·同前
作者：顾璘
朝代：明

山花香。水花香。宛转湖南官路长。怕见早梅芳。愁三湘。度三湘。烟水无边是此方。登楼堪断肠。
长相思曲
作者：顾璘
朝代：明

长相思，在何处，吴岫云深隔江树。江树临春花正荣，人今已向天涯去。璚楼绣户横兰烟，中有绿鬟金骨仙。星河隐约秋期杳，坐捲朱帘望月圆。
长相思曲
作者：顾璘
朝代：明

长相思，在何处？吴岫云深隔江树。
江树临春花正荣，人今已向天涯去。
琼楼绣户横兰烟，中有绿鬟金骨仙。
星河隐约秋期杳，坐卷朱帘望月圆。
閒居四首
作者：顾璘
朝代：明

太湖之石紫崔嵬，溪上茅斋对尔开。指点庭心分泰华，依稀岩背宿风雷。双飞鹊斗穿晴树，百转虫书印古苔。明月不知吾懒散，夜深来照读书台。黄阁朱楼槩太清，江山襟带旧神京。开园更拟閒居赋，近市非干大隐名。聊养孤豚供菽水，尚劳群雀恋柴荆。薰炉药灶真馀物，合伴狂夫过此生。城郭秋阴袭苧袍，林园稀到长蓬蒿。蟏蛸傍树生罗网，野鹤临池惜羽毛。年长渐惊朋辈少，形枯真悔簿书劳。追欢未断清尊酒，左手犹堪擘蟹螯。种柳今春拂地垂，黄鹂来挂最长丝。高城过水衔青嶂，古树摇花照绿池。猿鹤忘机堪结侣，马牛多病枉逢时。扬雄错指玄经好，覆瓿他年总莫知。
閒居四首·其一
作者：顾璘
朝代：明

太湖之石紫崔嵬，溪上茅斋对尔开。指点庭心分泰华，依稀岩背宿风雷。双飞鹊斗穿晴树，百转虫书印古苔。明月不知吾懒散，夜深来照读书台。
閒居四首·其三
作者：顾璘
朝代：明

城郭秋阴袭苧袍，林园稀到长蓬蒿。蟏蛸傍树生罗网，野鹤临池惜羽毛。年长渐惊朋辈少，形枯真悔簿书劳。追欢未断清尊酒，左手犹堪擘蟹螯。
閒居四首·其二
作者：顾璘
朝代：明

黄阁朱楼槩太清，江山襟带旧神京。开园更拟閒居赋，近市非干大隐名。聊养孤豚供菽水，尚劳群雀恋柴荆。薰炉药灶真馀物，合伴狂夫过此生。
閒居四首·其四
作者：顾璘
朝代：明

种柳今春拂地垂，黄鹂来挂最长丝。高城过水衔青嶂，古树摇花照绿池。猿鹤忘机堪结侣，马牛多病枉逢时。扬雄错指玄经好，覆瓿他年总莫知。
问讯全公
作者：顾璘
朝代：明

禅有大知识，圆明乃其奥。累劫脩性灵，凡士讵易造。早脱梦幻尘，期觅安乐道。南山逢全公，澹泊颇同好。招邀无碍子，结社恣高蹈。作佛无妄想，习静有真操。空岩小茆斋，旬月常一到。逍遥数年馀，已觉平竞躁。朅来秉台麾，静念每潜悼。行藏有机宜，勿谓吾已耄。
闰十二月三日蒸燠其夜迅雷大雨同鲁南纪变一首
作者：顾璘
朝代：明

季冬闰月忽暄燠，惊见蚊？当户飞。自缘雷雨好解作，谁道阴阳难范围。四时吕览有定令，五事箕畴无少违。为检金縢看故事，分明人道应天机。
闰十二月三日蒸燠其夜迅雷大雨同鲁南纪变一首
作者：顾璘
朝代：明
体裁：七言律诗

季冬闰月忽暄燠，惊见蚊�当户飞。自缘雷雨好解作，谁道阴阳难范围。四时吕览有定令，五事箕畴无少违。为检金縢看故事，分明人道应天机。
闲居对雨忆钦佩
作者：顾璘
朝代：明

山馆雨声鸣不休，空阶野泉交互流。已思吏散得高枕，无奈花发增烦忧。风波中座忽反覆，乡关在望空夷犹。安得王郎共促膝，一写幽抱登江楼。
闻客谈桃源诸仙
作者：顾璘
朝代：明

瞿桐石上千年树，桃老川边满目花。钟鼎误人空老去，不如来此学飧霞。
闻灌人云有柳子厚遗迹因策马往寻历大源塘入仙源洞不得其处而返
作者：顾璘
朝代：明

柳侯昔放逐，颇好山水事。观其著文词，动以喻来世。逮今岁月改，陵谷莽迁异。我行徂灌川，闻有招隐地。怀贤慰遐想，吊古积幽思。尘馆休吏衙，秋原散游骑。度岭疲登顿，涉溪苦沾渍。空潭激哀流，古木堕馀翠。穷搜尽阳景，屡剔断碑字。岂无会心观，往往悖图志。兴尽且须返，聊以展同致。
闻英玉拜南京屯田主事戏寄
作者：顾璘
朝代：明

二月除书飞帝京，屯田新注省郎名。亲庭乡国总在眼，把酒赋诗无限情。三径盘桓花历乱，九关开阖虎纵横。金门大隐无人识，方朔应传笑贾生。
闻边廷实已有三男戏寄
作者：顾璘
朝代：明

商瞿四十后，已有几男儿。满目麒麟种，惊人鸑鷟姿。问名堪屈指，学语遂传诗。想像提携乐，闺中卧每迟。
阳湖曲赠王礼部直夫十首
作者：顾璘
朝代：明

阳湖在何许，乃在娄门西。云水相澹泊，能令高士迷。阳湖媚烟霏，不减欹湖道。宛转子夜歌，赓酬有同好。扁舟荡双桨，琴床兼砚几。旖旎傍丹铅，笑杀鸱夷子。鸂鶒对人浴，鵁鶄夹船飞。物性各有适，幽怀澹忘机。生事在湖水，与世了无陵。浅渚拾紫芡，深潭挦碧菱。阳湖信自好，五月荷花鲜。移舟就杨柳，惊问游女船。震泽浩无涯，三江风浪恶。瀰瀰阳湖水，艇子随住著。长洲不复苑，齐云那有楼。阳湖清浅水，千载长悠悠。舟居无往来，端坐披白帢。閒钓季鹰鲈，戏牧龟蒙鸭。明湖落天影，澹澍古城边。春风艳阳月，满镜百花然。
阳湖曲赠王礼部直夫十首·其一
作者：顾璘
朝代：明

阳湖在何许，乃在娄门西。云水相澹泊，能令高士迷。
阳湖曲赠王礼部直夫十首·其七
作者：顾璘
朝代：明

震泽浩无涯，三江风浪恶。瀰瀰阳湖水，艇子随住著。
阳湖曲赠王礼部直夫十首·其三
作者：顾璘
朝代：明

扁舟荡双桨，琴床兼砚几。旖旎傍丹铅，笑杀鸱夷子。
阳湖曲赠王礼部直夫十首·其九
作者：顾璘
朝代：明

舟居无往来，端坐披白帢。閒钓季鹰鲈，戏牧龟蒙鸭。
阳湖曲赠王礼部直夫十首·其二
作者：顾璘
朝代：明

阳湖媚烟霏，不减欹湖道。宛转子夜歌，赓酬有同好。
阳湖曲赠王礼部直夫十首·其五
作者：顾璘
朝代：明

生事在湖水，与世了无陵。浅渚拾紫芡，深潭挦碧菱。
阳湖曲赠王礼部直夫十首·其八
作者：顾璘
朝代：明

长洲不复苑，齐云那有楼。阳湖清浅水，千载长悠悠。
阳湖曲赠王礼部直夫十首·其六
作者：顾璘
朝代：明

阳湖信自好，五月荷花鲜。移舟就杨柳，惊问游女船。
阳湖曲赠王礼部直夫十首·其十
作者：顾璘
朝代：明

明湖落天影，澹澍古城边。春风艳阳月，满镜百花然。
阳湖曲赠王礼部直夫十首·其四
作者：顾璘
朝代：明

鸂鶒对人浴，鵁鶄夹船飞。物性各有适，幽怀澹忘机。
阳羡山歌赠吴隐君
作者：顾璘
朝代：明

东临具区水，西见峨眉青。谁将阳羡山，倒景浮重溟。此山上应须女星，雕琢云雾开仙庭。桃花洞户列千室，夫容旌旗朝百灵。神人种药留岩崖，化为苦草黄金芽。水品流传逸士谱，月团飞上天皇家。山南今有樵渔客，八十须眉未全白。日饮茶浆茹紫芝，尘胎暗脱双曈碧。鹤鹿呼名任驱使，龙鸾整驾当朝夕。曾闻至人言此翁，千秋自会生毛翮。我厌尘寰思玉舄，名山相去况咫尺。鼓楫何时罨画溪，称觞一访烟霞宅。
阻浅拨闷十首
作者：顾璘
朝代：明

船腹沉泥尾生坼，风日更燥莫禁当。鸬鹚鸂？喜川涸，滩上衔鱼来去狂。白昼风号夜不休，那能寸水为人留。千艘并注江湖想，万室兼怀云汉忧。上闸闭水绝涓滴，下闸水生辄复开。我舟公然阁平地，碧波银浪曷从来。七十二泉元自多，水曹疏导力如何。宋公不作陈老死，沙满涓涓黑马河。尺水无柰众相争，大官高艑鼓先鸣。估人漕卒且安坐，勿谓尔曹舟重轻。万方舟楫赴天门，表颂椒宫庆至尊。海若纵无波泛辙，云师须遣雨翻盆。三日不下一闸门，几时端可到清源。老夫白饭尚可饱，漕卒赤拳谁可论。正月楼船发古杭，三春■棹汶河傍。未愁绿酒追行乐，却恨班衣远故乡。吴苑出门春草萋，汶川行色柳依依。故园蔷薇绝堪赏，候水阻风归未归。岸头古柳绿丝轻，傍石系舟非我情。黄鹂不知客愁思，时来底枝送春声。
阻浅拨闷十首·其一
作者：顾璘
朝代：明

船腹沉泥尾生坼，风日更燥莫禁当。鸬鹚鸂？喜川涸，滩上衔鱼来去狂。
阻浅拨闷十首·其一
作者：顾璘
朝代：明
体裁：七言绝句

船腹沉泥尾生坼，风日更燥莫禁当。鸬鹚鸂�喜川涸，滩上衔鱼来去狂。
阻浅拨闷十首·其七
作者：顾璘
朝代：明

三日不下一闸门，几时端可到清源。老夫白饭尚可饱，漕卒赤拳谁可论。
阻浅拨闷十首·其三
作者：顾璘
朝代：明

上闸闭水绝涓滴，下闸水生辄复开。我舟公然阁平地，碧波银浪曷从来。
阻浅拨闷十首·其九
作者：顾璘
朝代：明

吴苑出门春草萋，汶川行色柳依依。故园蔷薇绝堪赏，候水阻风归未归。
阻浅拨闷十首·其二
作者：顾璘
朝代：明

白昼风号夜不休，那能寸水为人留。千艘并注江湖想，万室兼怀云汉忧。
阻浅拨闷十首·其五
作者：顾璘
朝代：明

尺水无柰众相争，大官高艑鼓先鸣。估人漕卒且安坐，勿谓尔曹舟重轻。
阻浅拨闷十首·其八
作者：顾璘
朝代：明

正月楼船发古杭，三春■棹汶河傍。未愁绿酒追行乐，却恨班衣远故乡。
阻浅拨闷十首·其六
作者：顾璘
朝代：明

万方舟楫赴天门，表颂椒宫庆至尊。海若纵无波泛辙，云师须遣雨翻盆。
阻浅拨闷十首·其十
作者：顾璘
朝代：明

岸头古柳绿丝轻，傍石系舟非我情。黄鹂不知客愁思，时来底枝送春声。
阻浅拨闷十首·其四
作者：顾璘
朝代：明

七十二泉元自多，水曹疏导力如何。宋公不作陈老死，沙满涓涓黑马河。
陆如昆紫芝亭
作者：顾璘
朝代：明

彤云垂灵液，瑶邱孕芳根。奕奕粲三秀，粼粼含五文。云何兆嘉祥，允兹昭德门。柱史秉贞性，忠谏排帝阍。云衢一失路，六翮敛不鶱。天道往斯复，物理轾乃轩。盲风郁前美，庆源开后昆。一发产祥麟，再发翔文鹓。眷言食旧德，为园树崇勋。聊歌瑞芝曲，用以喻兰荪。
陆子潜子远携酒过宿赠一首
作者：顾璘
朝代：明

二陆吾邦秀，携壶问草亭。醇醪雨中醉，寒烛夜深青。宝气腾双璧，人伦赡六经。坐馀玄论洽，倾耳为君听。
陆浚明再游金陵
作者：顾璘
朝代：明

一片行旌去复来，名山千叠系高怀。不辞淮水迎风棹，要纵秋台玩月杯。李白绮裘人竞看，谢安歌扇客重开。雄豪今古知谁识，玉笛胡床漫自哀。
陈中丞园
作者：顾璘
朝代：明

柏府辞朱绂，蓬山敝素襟。楼前得湖水，庭际散园林。雾阁穿龙窟，风筝咽凤音。花时多酿酒，能费几黄金。
陈九皋将游五岳过余赠诗辄答四韵
作者：顾璘
朝代：明

白鹤东来毛羽奇，翩跹上国振光仪。云随五岳仙人仗，锦烂三都才子辞。过眼江山皆有色，悬壶日月漫无期。嗟予老病蓬茅下，烟水逍遥剧梦思。
陈君汝璧自永嘉来南都省其伯兄总戎公且缔新婚
作者：顾璘
朝代：明

爱弟新从东越来，埙篪声彻凤凰台。他乡棣萼生春兴，故苑杨花搅别怀。幕府眠云应共被，皇都览胜几衔杯。风流将种真无忝，看取金屏射雀才。
陈鲁南学士自山东寄遁志十绝和之
作者：顾璘
朝代：明

门接登山径，窗临洗药泉。草堂幽意足，况复近皇川。眺迥苍茫外，探奇紫翠中。忘机同海鸟，脱迹比云鸿。清玄非晋代，岩壑胜山阴。群从差强意，时来醉竹林。携樽登树饮，抱被枕流眠。本性疏狂甚，非关慕昔贤。真閒聊野服，至乐止人寰。肯为神仙误，虚寻度索山。新亭高处望，今代异风云。紫殿开京观，龙成五采文。星散南山寺，乘春取次登。封筒来往数，随处得诗僧。牛峰悬殿阁，对削献花岩。感慨千年杏，摩挲十丈杉。江动新林浦，天垂大石峰。四围山万点，云海濯夫容。旧路石冈僻，新堂松坞深。春风猿鹤侣，扶杖远相寻。
陈鲁南学士自山东寄遁志十绝和之·其一
作者：顾璘
朝代：明

门接登山径，窗临洗药泉。草堂幽意足，况复近皇川。
陈鲁南学士自山东寄遁志十绝和之·其七
作者：顾璘
朝代：明

星散南山寺，乘春取次登。封筒来往数，随处得诗僧。
陈鲁南学士自山东寄遁志十绝和之·其三
作者：顾璘
朝代：明

清玄非晋代，岩壑胜山阴。群从差强意，时来醉竹林。
陈鲁南学士自山东寄遁志十绝和之·其九
作者：顾璘
朝代：明

江动新林浦，天垂大石峰。四围山万点，云海濯夫容。
陈鲁南学士自山东寄遁志十绝和之·其二
作者：顾璘
朝代：明

眺迥苍茫外，探奇紫翠中。忘机同海鸟，脱迹比云鸿。
陈鲁南学士自山东寄遁志十绝和之·其五
作者：顾璘
朝代：明

真閒聊野服，至乐止人寰。肯为神仙误，虚寻度索山。
陈鲁南学士自山东寄遁志十绝和之·其八
作者：顾璘
朝代：明

牛峰悬殿阁，对削献花岩。感慨千年杏，摩挲十丈杉。
陈鲁南学士自山东寄遁志十绝和之·其六
作者：顾璘
朝代：明

新亭高处望，今代异风云。紫殿开京观，龙成五采文。
陈鲁南学士自山东寄遁志十绝和之·其十
作者：顾璘
朝代：明

旧路石冈僻，新堂松坞深。春风猿鹤侣，扶杖远相寻。
陈鲁南学士自山东寄遁志十绝和之·其四
作者：顾璘
朝代：明

携樽登树饮，抱被枕流眠。本性疏狂甚，非关慕昔贤。
除夕
作者：顾璘
朝代：明

桃茢驱傩画荜门，椒花颂寿泻芳樽。生涯喜傍农夫老，社会惭登大父尊。长有蟹螯持左手，更添莺舌弄前轩。天时代谢非吾事，莫为增年意转烦。
除夕二首和女文鲁南
作者：顾璘
朝代：明

时序惊心独倚栏，敝裘犹耐故年寒。饧糕饷节乡风旧，秫米逢秋酒债宽。萱叶向阳铺砌绿，茶花冲雪透林丹。青山已结登临约，且喜篮舆老更安。条风中夜转东方，醉恋残年更举觞。白发空添寿者相，朱衣曾玷大夫行。贪闻雪垄遗蝗陨，爱见春林旧柳长。闾里高人多典则，追随何忝郑公乡。
除夕二首和女文鲁南·其一
作者：顾璘
朝代：明

时序惊心独倚栏，敝裘犹耐故年寒。饧糕饷节乡风旧，秫米逢秋酒债宽。萱叶向阳铺砌绿，茶花冲雪透林丹。青山已结登临约，且喜篮舆老更安。
除夕二首和女文鲁南·其二
作者：顾璘
朝代：明

条风中夜转东方，醉恋残年更举觞。白发空添寿者相，朱衣曾玷大夫行。贪闻雪垄遗蝗陨，爱见春林旧柳长。闾里高人多典则，追随何忝郑公乡。
除夕和边太常庭实
作者：顾璘
朝代：明

守岁椒盘宴，欢然傍老亲。诵诗从稚子，分肉遍邻人。菽水惭三釜，柴荆寄一身。青灯能送喜，金蕊夜开频。
除夕喜金曼甫至
作者：顾璘
朝代：明

天涯除夕倍凄然，客舍逢君转自怜。瘴海风霜凋旧质，荒城鸡黍对新年。来时闾井人多换，谪地音书雁少传。华胄正须扬藻业，腐儒惟欲傍瓜田。
隐居墓
作者：顾璘
朝代：明

薄俗昧上善，高贤葆清真。图牛惮为牺，古墓今犹珍。松风有馀听，草露无长春。徒使轻举士，依稀慕芳尘。
雏凤行贺李少宰梦弼生子
作者：顾璘
朝代：明

雏凤本出西昆崙，百鸟奉之巢帝阍。大声鼓鸣震海水，羽毛焕烂光朝暾。衔书献瑞降神德门，乃为少宰之子司徒之孙。英物生来不嫌晚，秀骨堕地人传喧。犀顶双开日月角，公侯异种由根源。邺侯万卷行可展，立地便见乘华轩。家书飞鞚入东省，看君黄气眉棱鶱。两乡竞作汤饼宴，莫惜烂醉双金樽。
雨中旅怀用前韵
作者：顾璘
朝代：明

南天九月披重褐，可信寒生自水乡。多病怕逢秋雨积，小晴欣见暮山苍。云迷巴国行来远，江涨吴田别后荒。自理行藏还自笑，接舆谁道是真狂。
雨中溪行杂诗
作者：顾璘
朝代：明

十日溪中舟，格格响溪石。孤篷过鸣雨，忽失沙上脊。暮雨寒溪急，秋烟远岫微。扁舟冲浪去，何日顺潮归。暮程投野镇，逆旅恋乡人。怕有金陵客，逢舟借问津。悬薄者谁室，宛在水边居。停舟试借问，高人或姓徐。秋容殊可悦，客棹且须迟。霜叶飞红雨，烟岑抹黛眉。小舟乱如叶，沉雅深渊中。衔鱼自飞起，不敢惊蛟龙。尽知为客恶，还见别家多。风雨空愁在，山林奈晚何。楚天寒信迟，况入小春月。冉冉横山烟，青青缀林叶。远客经时节，孤舟积雨寒。无心争道路，嬴得梦魂安。沧波生暮霭，渺渺钓船归。细雨寒蓑重，斜风并棹稀。艰难伤物役，澹泊爱舟居。晚饭客遗酒，夜灯儿读书。云断雨声歇，水清天影流。苦吟双短鬓，高枕一扁舟。山水行踪美，风霜岁序阑。高堂遥送喜，游子且加餐。日暮争渡喧，天阴野风急。孤客来何迟，萧萧荷锄立。晚云横树薄，寒雨入帘微。川净鱼堪数，人间鹭不飞。
雨中溪行杂诗·其一
作者：顾璘
朝代：明

十日溪中舟，格格响溪石。孤篷过鸣雨，忽失沙上脊。
雨中溪行杂诗·其七
作者：顾璘
朝代：明

尽知为客恶，还见别家多。风雨空愁在，山林奈晚何。
雨中溪行杂诗·其三
作者：顾璘
朝代：明

暮程投野镇，逆旅恋乡人。怕有金陵客，逢舟借问津。
雨中溪行杂诗·其九
作者：顾璘
朝代：明

远客经时节，孤舟积雨寒。无心争道路，嬴得梦魂安。
雨中溪行杂诗·其二
作者：顾璘
朝代：明

暮雨寒溪急，秋烟远岫微。扁舟冲浪去，何日顺潮归。
雨中溪行杂诗·其五
作者：顾璘
朝代：明

秋容殊可悦，客棹且须迟。霜叶飞红雨，烟岑抹黛眉。
雨中溪行杂诗·其八
作者：顾璘
朝代：明

楚天寒信迟，况入小春月。冉冉横山烟，青青缀林叶。
雨中溪行杂诗·其六
作者：顾璘
朝代：明

小舟乱如叶，沉雅深渊中。衔鱼自飞起，不敢惊蛟龙。
雨中溪行杂诗·其十
作者：顾璘
朝代：明

沧波生暮霭，渺渺钓船归。细雨寒蓑重，斜风并棹稀。
雨中溪行杂诗·其十一
作者：顾璘
朝代：明

艰难伤物役，澹泊爱舟居。晚饭客遗酒，夜灯儿读书。
雨中溪行杂诗·其十三
作者：顾璘
朝代：明

山水行踪美，风霜岁序阑。高堂遥送喜，游子且加餐。
雨中溪行杂诗·其十二
作者：顾璘
朝代：明

云断雨声歇，水清天影流。苦吟双短鬓，高枕一扁舟。
雨中溪行杂诗·其十五
作者：顾璘
朝代：明

晚云横树薄，寒雨入帘微。川净鱼堪数，人间鹭不飞。
雨中溪行杂诗·其十四
作者：顾璘
朝代：明

日暮争渡喧，天阴野风急。孤客来何迟，萧萧荷锄立。
雨中溪行杂诗·其四
作者：顾璘
朝代：明

悬薄者谁室，宛在水边居。停舟试借问，高人或姓徐。
雨中观云阳秀色
作者：顾璘
朝代：明

灵峰出云昼濛濛，秀色不与他山同。望之紫翠拂天起，宛转数叠青屏风。单车飘飘转山麓，寒水盈盈带冰绿。冠缨相傍尘自清，十里搴帷意难足。灵药定隐韩伯康，白石或放初平羊。待余捐佩游五岳，此地愿借开丹房。
雨中送王存约司柬南行
作者：顾璘
朝代：明

千山风雨急，离况转萧森。柳色春难透，梅花冷不禁。谁嗟行路险，独抱古人心。瘦马蓝关句，烦君细细吟。
雨再游
作者：顾璘
朝代：明

细雨秋尘净，林亭异昔观。清游吾屡得，密坐客齐欢。草树春无净，池塘暮转寒。殷勤岩桂色，已谢两回看。
雨后池亭偶坐
作者：顾璘
朝代：明

雨过回塘新水平，镜轮圆印碧天明。贪鱼属玉浑忘去，抱叶蜻蜓忽自惊。吟处爱当芳树立，兴来思荡小舟行。台中饱食惭无补，不及垂纶称野情。
雨后漫兴柬罗女文
作者：顾璘
朝代：明

春花落尽垂杨低，竹林鸣鸠相应啼。夜来久旱得微雨，门前细草青萋萋。饮虹桥头西日落，桥下水光摇草阁。莫嫌野客杖藜来，瀹茗摊书殊不恶。
雨山图
作者：顾璘
朝代：明

云滃雨翻盆，千厓互吐吞。归人愁路窄，切莫近黄昏。
雨度车轮岭二首
作者：顾璘
朝代：明

野馆三更雨，山溪一尺泥。王尊驰折坂，马援下蛮溪。高举羞鸿翮，长途厄马啼。圣朝方用壮，冉冉独庞眉。山泼风前雨，人浮道上波。农家戒耕作，行者答劳歌。云暗遥峰少，春深缘树多。行藏两孤负，身世转蹉跎。
雨度车轮岭二首·其一
作者：顾璘
朝代：明

野馆三更雨，山溪一尺泥。王尊驰折坂，马援下蛮溪。高举羞鸿翮，长途厄马啼。圣朝方用壮，冉冉独庞眉。
雨度车轮岭二首·其二
作者：顾璘
朝代：明

山泼风前雨，人浮道上波。农家戒耕作，行者答劳歌。云暗遥峰少，春深缘树多。行藏两孤负，身世转蹉跎。
雨过
作者：顾璘
朝代：明

风雨秋随至，园林气一苏。院凉蛩独语，巢晚鹊相呼。客意疏团扇，山光近酒壶。满庭飘落叶，能不忆莼鲈。
雪
作者：顾璘
朝代：明

白雪吹花散草堂，晚檐争舞北风狂。微阳力战重阴候，素影潜回午夜光。高步即思行鹤氅，清酣无谢荐羔羊。郊原万木皆摇落，独见中林古柏苍。
雪中和王存约刑侍五首
作者：顾璘
朝代：明

杪岁呈三白，农谈喜及时。麦传全稔信，松挺后凋枝。海冻愁龙伯，沙寒泣雁儿。唯有袁安舍，高眠竟不知。积素明幽馆，为祥表盛时。风回先带霰，气煖不封枝。被鹤无高士，悬鹑有冻儿。君王忧四海，多少自应知。天地云同色，江山皓一时。梅狂花覆野，柳困絮黏枝。鱼蛰坚冰壑，鸦迷返哺儿。侯门炙朱火，寒透不曾知。璚楼无尽地，玉树不移时。地脉消氛祲，园容发故枝。裘轻飞猎骑，酒碧？歌儿。灞涘许情好，惟应野客知。南国穷阴候，东楼独坐时。兴牵孤棹水，情绕野梅枝。爱酒閒中圣，慵书卧遣儿。衰年疏懒意，还赖故人知。
雪中和王存约刑侍五首·其一
作者：顾璘
朝代：明

杪岁呈三白，农谈喜及时。麦传全稔信，松挺后凋枝。海冻愁龙伯，沙寒泣雁儿。唯有袁安舍，高眠竟不知。
雪中和王存约刑侍五首·其三
作者：顾璘
朝代：明

天地云同色，江山皓一时。梅狂花覆野，柳困絮黏枝。鱼蛰坚冰壑，鸦迷返哺儿。侯门炙朱火，寒透不曾知。
雪中和王存约刑侍五首·其二
作者：顾璘
朝代：明

积素明幽馆，为祥表盛时。风回先带霰，气煖不封枝。被鹤无高士，悬鹑有冻儿。君王忧四海，多少自应知。
雪中和王存约刑侍五首·其五
作者：顾璘
朝代：明

南国穷阴候，东楼独坐时。兴牵孤棹水，情绕野梅枝。爱酒閒中圣，慵书卧遣儿。衰年疏懒意，还赖故人知。
雪中和王存约刑侍五首·其四
作者：顾璘
朝代：明

璚楼无尽地，玉树不移时。地脉消氛祲，园容发故枝。裘轻飞猎骑，酒碧？歌儿。灞涘许情好，惟应野客知。
雪中和王存约刑侍五首·其四
作者：顾璘
朝代：明
体裁：五言律诗

璚楼无尽地，玉树不移时。地脉消氛祲，园容发故枝。裘轻飞猎骑，酒碧�歌儿。灞涘许情好，惟应野客知。
雪中承刘司马许顾二司徒见过
作者：顾璘
朝代：明

北风吹雪拥篱根，高驾翩翩午扣门。倒屣自怜庭户湿，围炉同待酒瓶温。江山积素看松翠，闾井占年喜麦蕃。茆舍萧条虚盛赏，殷勤烧烛伴黄昏。
雪中郑少谷黄石龙过郡
作者：顾璘
朝代：明

大雪满山城，惊闻屐齿声。本非安道室，真接剡溪情。小阁梅花笑，寒灯秫酒清。相看兴难尽，楼鼓下三更。
雪后归自南郭
作者：顾璘
朝代：明

雪后帝京聊骋望，冰天悬影照人寰。遥瞻丹凤分银阙，周览青龙展玉山。广野漫铺明月色，白波摇动大江湾。多情独倚新亭树，更爱长风洒醉颜。
雪后泛湖和周子贤
作者：顾璘
朝代：明

西郭群峰积雪寒，画船湖上倚篷看。楼台隐见青松色，芦荻萧条白雁滩。沉醉放歌新岁始，阳春和曲古来难。期君尽访山中寺，细草微风石路乾。
雪和鲁南二首
作者：顾璘
朝代：明

雪积寒城晓，人眠野屋深。二仪元气合，万木早春临。白掩群峰色，青含寸草心。潭冰知彻底，犹有冻龙吟。雪飘何所似，玉树落晴菲。杂霰融还冻，因风集更飞。糟床催猛注，书幌借馀辉。灞上骑驴者，红炉肯漫依。
雪和鲁南二首·其一
作者：顾璘
朝代：明

雪积寒城晓，人眠野屋深。二仪元气合，万木早春临。白掩群峰色，青含寸草心。潭冰知彻底，犹有冻龙吟。
雪和鲁南二首·其二
作者：顾璘
朝代：明

雪飘何所似，玉树落晴菲。杂霰融还冻，因风集更飞。糟床催猛注，书幌借馀辉。灞上骑驴者，红炉肯漫依。
雪夜观灯和彦明二首
作者：顾璘
朝代：明

春夜邀宾景物宜，雪华灯燄两争奇。鹤翻玉羽迷仙驾，龙吐骊珠照酒池。乐剧不辞金管噪，坐寒频唤画屏移。祇缘郢曲高难和，岂是东君赏兴疲。雪花凝素照虚台，薄暮谁披鹤氅来。酒熟似邀灯节至，梅开应被笛声催。临觞幸免当官累，投辖惭非劝客才。莫笑田家无所献，火轮冰柱亦诗材。
雪夜观灯和彦明二首·其一
作者：顾璘
朝代：明

春夜邀宾景物宜，雪华灯燄两争奇。鹤翻玉羽迷仙驾，龙吐骊珠照酒池。乐剧不辞金管噪，坐寒频唤画屏移。祇缘郢曲高难和，岂是东君赏兴疲。
雪夜观灯和彦明二首·其二
作者：顾璘
朝代：明

雪花凝素照虚台，薄暮谁披鹤氅来。酒熟似邀灯节至，梅开应被笛声催。临觞幸免当官累，投辖惭非劝客才。莫笑田家无所献，火轮冰柱亦诗材。
雪霁登湘山露胜亭
作者：顾璘
朝代：明

胜地意何限，新晴还独过。众山残雪满，孤嶂烈风多。浪迹留岩壑，幽襟到薜萝。俗尘休见染，欲此问维摩。
霖雨歌七首·其七
作者：顾璘
朝代：明
体裁：乐府曲辞

招灵师兮海之浒，来无从兮去无所。溥神功兮被下土，四民阜兮永安堵。
霖雨歌七首·其三
作者：顾璘
朝代：明
体裁：乐府曲辞

帝里骄阳三月外，神车灵雨万家中。为欢解泽周穷壤，共喜皇情达上穹。
霖雨歌七首·其二
作者：顾璘
朝代：明
体裁：乐府曲辞

赫赫皇邑，戢戢王基。亢阳肆烈，下民其咨。天子有德，百僚师师。奏假且严，受于神祗。霖雨既降，百物咸熙。鞠哉之咏，媲美周诗。
霖雨歌七首·其五
作者：顾璘
朝代：明
体裁：乐府曲辞

玉宇垂玄液，瑶图纪上祥。尧云方荟蔚，舜海转汪洋。气合晨楼暗，声兼夕漏长。桑林奚用祷，明德迈前王。
霖雨歌七首·其六
作者：顾璘
朝代：明
体裁：乐府曲辞

帝载恊天应，王仁同化游。冬原偃赤魃，春亩茁来麰。汎舟川可济，濡绠井堪汲。元功布黔黎，休徵顺皇极。
霖雨歌七首·其四
作者：顾璘
朝代：明
体裁：乐府曲辞

东隅气举，屏翳乘风奔。龙腾鲸掉，横飞厉天门。玄泽滂沱，飞湍激昆崙。如绳如麻，下注广且繁。
霖雨歌七首其一
作者：顾璘
朝代：明
体裁：乐府曲辞

乾枢尊，坤极静。人之灵，感斯应。于皇德，歆帝心。悯下土，施丼霖。霖之绝，土膏歇。物以残，民益慑。霖之来，天眷回。物既苏，民乃怀。霖之沛，汪且濊。海灵翔，潢泽溃。霖之足，灵爽伏。沃八埏，蕃百谷。人已悦，神益和。精禋举，戬福多。昉天邑，流海宇。国祚隆，永无圮。
青靛山
作者：顾璘
朝代：明

望望青瑶柱，登登碧汉梯。石角垂高壁，泉流响暗溪。朱萍仍布沼，紫蕨乍生荑。好寻黄石约，相傍偓佺栖。
靖州吊宋义卿
作者：顾璘
朝代：明

皇天不吊颜公死，湘水无情屈子沈。彊圉一身关国体，忠贞千古动人心。精魂白日涛犹怒，祠庙空山柏已森。宿草孤坟何处奠，只馀清泪洒衣襟。
靖州阅武
作者：顾璘
朝代：明

圣代舆图广，襟包及夜郎。连城严屏翰，万旅肃封疆。星驾行春远，霜台校武强。六韬呈战略，五善肃边防。花暖蛮烟息，风雄士气扬。戈鋋寒雪色，旗帜锦云光。力羡争超距，材精许擅场。射雕飞迅镝，走马背长枪。本藉皇威大，还资国器良。辕门推毂重，帷幄运筹长。羽扇吾真忝，干城尔各当。紫宸宵旰虑，应免顾南荒。
顾氏北麓草堂
作者：顾璘
朝代：明

谷口花冥冥，井上梧桐清。山人筑岩户，避俗兼逃名。种黍牛犊长，养蚕桑柘成。野外无别储，浊酒贮瓷罂。上以奉坟墓，下以延友生。客来款茆檐，山大了不惊。大儿富文史，楚楚解将迎。药院共游衍，松林屡经行。三宿竟忘返，屐齿缅已平。乃知隐沦者，秖在王都城。
题丛篁白兔图赠乔太宰公
作者：顾璘
朝代：明

千岁灵毛雪点乾，九秋仙杵玉声寒。为怀脩竹长洲苑，暂下天边明月团。
题印空卷赠楷僧
作者：顾璘
朝代：明

皎月天空那有影，寒潭风动始生鳞。心从定后离尘劫，眼在无中见法身。可信住山元是幻，也知荒殿不须新。须弥亦合俱推倒，临济曹溪若个亲。
题周臣画二首
作者：顾璘
朝代：明

叠嶂寒松护碧霞，一溪春水夹桃花。山坳若见渔舟入，莫问人间旧岁华。石壁烟霏夏清清，水光人影静分明。纶巾羽扇者谁子，来共沙头赋濯缨。
题周臣画二首·其一
作者：顾璘
朝代：明

叠嶂寒松护碧霞，一溪春水夹桃花。山坳若见渔舟入，莫问人间旧岁华。
题周臣画二首·其二
作者：顾璘
朝代：明

石壁烟霏夏清清，水光人影静分明。纶巾羽扇者谁子，来共沙头赋濯缨。
题唐子畏山水图
作者：顾璘
朝代：明

赤城霞气连东海，九嶷绵绵舜陵在。曾游两地纵奇观，叠嶂填胸何礧磈。洞庭波涛拍云天，吴江长桥绝可怜。扁舟夜携二三子，高歌月下招灵仙。归来草堂老无力，山水迢遥苦难得。苏台居士好画手，一幅尽写苍茫色。林壑高深气杳冥，空潭飒飒水风生。开帘对此坐清昼，彷佛邀余万里行。
题宜男便面寄朱铭甫二首
作者：顾璘
朝代：明

宜男照耀后庭春，笑杂兰芽插鬓唇。良夜绣帷传吉梦，双双抱送玉麒麟。北堂灵草忘忧种，南省尚书积庆家。欲颂螽斯歌子姓，试开纨扇数丛葩。
题宜男便面寄朱铭甫二首·其一
作者：顾璘
朝代：明

宜男照耀后庭春，笑杂兰芽插鬓唇。良夜绣帷传吉梦，双双抱送玉麒麟。
题宜男便面寄朱铭甫二首·其二
作者：顾璘
朝代：明

北堂灵草忘忧种，南省尚书积庆家。欲颂螽斯歌子姓，试开纨扇数丛葩。
题张东海草书后
作者：顾璘
朝代：明

绝代风流远，名家草圣传。龙蛇馀万纸，鸾凤渺孤骞。俊拔归张旭，萧条老郑虔。天南看旧帖，三复叹前贤。
题徐禹量画上
作者：顾璘
朝代：明

山人学稼筑郊居，已与人间万事疏。走狗飞鹰身手倦，独临残照看农书。
题徐翁仙老障子
作者：顾璘
朝代：明

长松并立摩高空，深山何日无清风。倚树不语者谁子，眉发似是商山翁。白石可饭泉可饮，下视浊世飞尘红。
题徵仲云山
作者：顾璘
朝代：明

江声喧草阁，雨气湿枫林。云外青螺影，匡庐几许深。
题杨司徒古松障子
作者：顾璘
朝代：明

昨从山中还草堂，入门云雾迷日光。问之惊怪胡致此，司徒画障悬东墙。几株古树形突兀，老龙怒立当我屋。泰山东岩五大夫，参天气势无卷曲。雪柯霜干当夏清，耳边谡谡风涛声。俨然丘壑在左右，始信妙画通神明。司徒应诏天上来，捲廉清昼坐高斋。不须把玩山林趣，正尔相资梁栋材。
题柯行人所藏秋水纤鳞图
作者：顾璘
朝代：明

伊谁掇取潇湘水，铺向长缣光瀰瀰。碧牵文藻舞风柔，黄落衰荷抱霜死。中添淡墨为群鱼，鲂鱮琐屑各自殊。纤毫尾鬣空明见，万里江湖气势舒。姑苏野老困奔走，震泽扁舟落谁手。展图漠漠云水生，便欲垂钩挂鱼口。君失此图何许年，完璧再返非徒然。请君袖取入京国，天边时一赏林泉。
题濯足图寿陈隐翁
作者：顾璘
朝代：明

尹山山下湖水浮，仙人高居湖上头。岁取灌田供薄饭，时来濯足弄扁舟。尘埃濯尽玉体清，手攀琼树踏云行。子孙学文兼学稼，咫尺不入夫差城。我心爱之恨莫从，茑萝空思附长松。遥持海上千年酒，寄向湖东七十峰。
题玉虚岩四句
作者：顾璘
朝代：明

苍云抉肤，碧玉琢肋。真宰运斤，成此仙宅。
题王元章梅竹卷次祝鸣和
作者：顾璘
朝代：明

画家妙品古亦稀，高人每号无声诗。浅夫拈笔率信意，岂解盘薄凝深思。聊希形似即满意，难与神化论等次。子乔老仙烟霞骨，劂出心肝洗尘俗。身化西湖一树冰，气吞湘岸千竿玉。映缣姿态斗纤秾，转手枝柯分直曲。山空自喜野人同，岁寒敢谓吾曹独。补之墨梅称绝伦，与可写竹恒逼真。今之画图兼二妙，始信苦学能通神。草堂六月气凄爽，彷佛坐我清江滨。白头岂知老将至，对尔真足忘冬春。忆昨青阳回绿草，横斜桃李长安道。一夜飘风历乱生，可怜花叶纷颠倒。尘世繁华有盛衰，朱门一闭无人扫。与君开卷玩高标，绝胜对客谈虚藻。
题王元章梅花和韵
作者：顾璘
朝代：明

墨池五夜飞玄霜，素灵幻出梅花芳。草堂忽尔见春色，气序不得由勾芒。空山惨凛层崖裂，千枝万枝缀琼雪。水晶屏风疏影寒，举头却见黄昏月。江笛横飘黄鹤韵，迁人莫报长沙信。欲取寒芳寄远书，转愁旅思催蓬鬓。帘外青香扑酒缸，千金莫惜日飞觞。解道明珠交玉体，风流独羡陈思王。狐裘蒙茸不知冷，醉卧花前不须醒。梦来直上罗浮巅，占却梅林千万顷。
题王凤梅小画
作者：顾璘
朝代：明

草阁柴扉映水开，云松不着市朝埃。扁舟载得蒹葭兴，何必溪山雪后来。
题画
作者：顾璘
朝代：明

千峰流云送鸣雨，万壑长风战高树。拥盖山人何处归，林深野寒日将暮。日将暮，行路苦。天地阴阳倏忽殊，山人慎勿轻出户。
题画二首
作者：顾璘
朝代：明

吴山碧相续，具区深不流。孤舟行薄暮，短发照清秋。野旷平峦小，云寒古木垂。自缘诗思苦，非关归骑迟。
题画二首·其一
作者：顾璘
朝代：明

吴山碧相续，具区深不流。孤舟行薄暮，短发照清秋。
题画二首·其二
作者：顾璘
朝代：明

野旷平峦小，云寒古木垂。自缘诗思苦，非关归骑迟。
题笑岘亭
作者：顾璘
朝代：明

浯山窃笑岘山碑，也自磨厓向水涯。陵谷变迁皆瞬息，不缘金石有名垂。
题罗侍御所藏周必都古松障
作者：顾璘
朝代：明

昔年我登柱史堂，古松画障何昂藏。樛枝从容豸角劲，霜皮错落龙鳞苍。不知墨干凡几尺，气势直欲凌云长。移床盘桓坐其下，六月不热回清凉。毕宏韦偃骨已朽，乃有周老传芬芳。祇疑画手太奇崛，人间无此真栋梁。昨经南湘湘水曲，夹道万株俱突兀。根老居人忘岁年，阴深过客逃炎燠。郡斋正当苍翠中，三岁捲帘看不足。鹳鹤秋栖不敢定，猿猱夜度愁还哭。有时枕书相对眠，宛在君家画图宿。君今作牧向东鲁，泰山大夫更奇古。我诗恐未尽君意，请君自作乔松谱。
题蕃王阅马图
作者：顾璘
朝代：明

辽西番儿好鞍马，一生射猎长城下。权奇岳耸汗血沟，不惜千金斗高价。蕃王虽老心未衰，沙场爱养蛟龙姿。日中牵出自阅视，剪騣刷尾调奚师。屏间美人誇眼力，能按马身知马德。就中选出千里蹄，左右相看俱动色。祇今朔漠净风尘，良马皆充上国珍。番儿不敢向南牧，岁岁来称献马臣。
题许经历词所藏杂画册
作者：顾璘
朝代：明

画山贵生气，画水如欲流。哲匠精思得神解，俗工乃向丹青求。僧繇以来到马夏，一变精工入萧洒。后来沿袭失本真，卷轴颠狂恣粗野。许君天机深，爱画得玄理。收摭满缃囊，笔力尽奇诡。层岩叠嶂通杳冥，草木生态俱含情。神游飘飘凌八极，紫芝宫阙芙蓉城。由来妙艺贵赏识，如君精鉴不易得。君不闻中郎不向柯亭宿，龙枝终然作枯竹。
题黄鹤楼
作者：顾璘
朝代：明
体裁：七言律诗

黄鹤仙人身姓谁？空传崔颢旧题诗。云荒赤壁周瑜垒，江绕青山夏禹祠。浮世古今空洒泪，高台歌舞几衔卮。天寒月白孤鸿远，徙倚阑干送目迟。
题龙岩额有赋
作者：顾璘
朝代：明

苍崖积铁古，中空若天开。轩豁容万夫，窈曲千丈回。不知寒泉水，潺湲自何来。向非神龙力，山鬼空虺隤。石田莽重叠，上有仙人台。淋漓湿元气，玉黍长蓓蕾。青春始来游，桃花映樽罍。主人邀痛饮，酣歌日西颓。独扫菁茅帚，书破岩上苔。巨灵拍掌笑，大劫俱扬灰。吾意在山水，短长安计哉。
风作
作者：顾璘
朝代：明

乘船休谓逸，便有阻风愁。且任鼋鼍势，谁同鸥鹭谋。病多休对酒，岸近一登丘。满目凄凄草，王孙怨薄游。
风洞
作者：顾璘
朝代：明

幽涧泠泠洞壑哀，灵风不断石门开。鲸波直撼三山动，鹏翼遥抟万里来。日落馀寒飘大野，酒醒孤啸发层台。披襟拟赋青蘋色，惭愧同游宋玉才。
飞来峰
作者：顾璘
朝代：明

灵峰自何来，嵚嵜待苍凤。羽翮不肯敛，时时欲飞动。海云结轮囷，㟏岈互勾控。虚房缀悬蜂，横梁亘垂蝀。巨灵苦雕削，真宰资玩弄。初临侧躬入，稍深复轩洞。蹈危若浮槎，瞰空疑覆瓮。洼深日影坠，谷转风驭送。阴森絺衣寒，踯躅芒履重。班荆趺旧席，剜苔纪新颂。归来眠不稳，一夜劳噩梦。
食菌
作者：顾璘
朝代：明

嵇康食石髓，安期枣如瓜。虚无不可致，想像生咨嗟。深谷隐松桂，雨露抽灵芽。名齐金光草，品异仙掌茶。采采供晨飧，色瑩味亦嘉。金膏溢齿颊，五内生云霞。腥腐一以荡，神明发精华。吾闻古灵仙，饵芝乃升遐。从兹谢厚味，服尔登云车。
食菌
作者：顾璘
朝代：明
体裁：古风

嵇康食石髓，安期枣如瓜。虚无不可致，想像生咨嗟。深谷隐松桂，雨露抽灵芽。名齐金光草，品异仙掌茶。采采供晨飧，色莹味亦嘉。金膏溢齿颊，五内生云霞。腥腐一以荡，神明发精华。吾闻古灵仙，饵芝乃升遐。从兹谢厚味，服尔登云车。
饭山口堡
作者：顾璘
朝代：明

平峦高捧百夫城，四野花开战垒平。饭罢独行观戍卒，枕戈閒调凯歌声。
饭旧口
作者：顾璘
朝代：明

霜舟乍渡沙阳水，午饭仍趋旧口烟。楚国山川行欲遍，祗凭诗兴送流年。
饭普惠寺
作者：顾璘
朝代：明

绿树邀行骑，青山拥寺门。不劳钟磬响，久厌市朝喧。解带榆烟午，钩帘竹日暄。老僧锄菜甲，随意具盘餐。
饮仲氏山池二首
作者：顾璘
朝代：明

凤叶摇新竹，虬枝结古松。宛临三亩宅，翻上九华峰。池净深深见，花繁处处逢。爱君多美酒，留赏兴从容。池月衔楼影，岩云沁酒香。扣门无俗驾，开宴有韶光。暗水鸣轩砌，幽花近石床。淮南招隐地，丛桂更芬芳。
饮仲氏山池二首·其一
作者：顾璘
朝代：明

凤叶摇新竹，虬枝结古松。宛临三亩宅，翻上九华峰。池净深深见，花繁处处逢。爱君多美酒，留赏兴从容。
饮仲氏山池二首·其二
作者：顾璘
朝代：明

池月衔楼影，岩云沁酒香。扣门无俗驾，开宴有韶光。暗水鸣轩砌，幽花近石床。淮南招隐地，丛桂更芬芳。
饮凌溪新园
作者：顾璘
朝代：明

二月扬州淑景新，西园花月解留人。仲长乐志因逃禄，潘岳閒居遂奉亲。行坐不离醒酒石，逢迎俱是问奇宾。看君种树今盈尺，会见欹檐合抱身。
饮女文宅冒雪夜归
作者：顾璘
朝代：明

醉后那知雪片稠，瑶花千点集貂裘。清吟乍别梁园宴，豪兴能欺剡曲舟。素羽风前迷鹭渚，玉鳞云外见龙楼。颠狂欲上城西阁，坐玩寒江练影流。
饮定公竹院分韵
作者：顾璘
朝代：明

片雨飘庭竹，微凉泛坐隅。不须千亩盛，且喜一尘无。避俗逃金界，忘情倒玉壶。眼中清供满，馀赏及盆蒲。
饮振之馆限韵
作者：顾璘
朝代：明

高馆临槐柏，清筵引桂觞。淮南秋望迥，江左故欢长。气色琼枝映，词华翰墨香。只应今夕会，星聚比陈乡。
饮普福寺泉亭
作者：顾璘
朝代：明

夏木双崖合，寒流一涧纡。云高山路细，天远草亭孤。看竹无车马，浮觞即画图。吾侪乘兴处，不与俗人俱。
饮柳山上
作者：顾璘
朝代：明

白日空山静，青春结驷来。江横群水合，野阔万峰开。柳子弦歌室，章公射饮台。并馀芳草色，默默对衔杯。把酒高台畔，青山落案前。飞花三月雨，垂柳万株烟。胜地堪吾醉，清风愧昔贤。尘缨何处濯，深涧有寒泉。
饮柳山上·其一
作者：顾璘
朝代：明

白日空山静，青春结驷来。江横群水合，野阔万峰开。柳子弦歌室，章公射饮台。并馀芳草色，默默对衔杯。
饮柳山上·其二
作者：顾璘
朝代：明

把酒高台畔，青山落案前。飞花三月雨，垂柳万株烟。胜地堪吾醉，清风愧昔贤。尘缨何处濯，深涧有寒泉。
首夏江上
作者：顾璘
朝代：明

万里归心倚钓丝，空舟无伴独吟时。江涵远树沈沈净，岸隐高帆默默移。白发行藏愁对酒，黄尘悲喜笑观棋。古来竹帛苍天事，惟有陶公老不疑。不见春花忆故乡，更愁炎月滞炎方。柴门旧对沧江迥，野服无如白苧凉。海内形容犹道路，天涯恩泽更农桑。何时挂却尘冠去，散发行歌与世忘。落日子规啼近林，空江愁坐独沾襟。古人旷放岂复及，壮岁飘零违寸心。诏发金鸡何日到，梦投朱鸟万峰深。青鱼白饭殊堪饱，去国辞家自不禁。
首夏江上·其一
作者：顾璘
朝代：明

万里归心倚钓丝，空舟无伴独吟时。江涵远树沈沈净，岸隐高帆默默移。白发行藏愁对酒，黄尘悲喜笑观棋。古来竹帛苍天事，惟有陶公老不疑。
首夏江上·其三
作者：顾璘
朝代：明

落日子规啼近林，空江愁坐独沾襟。古人旷放岂复及，壮岁飘零违寸心。诏发金鸡何日到，梦投朱鸟万峰深。青鱼白饭殊堪饱，去国辞家自不禁。
首夏江上·其二
作者：顾璘
朝代：明

不见春花忆故乡，更愁炎月滞炎方。柴门旧对沧江迥，野服无如白苧凉。海内形容犹道路，天涯恩泽更农桑。何时挂却尘冠去，散发行歌与世忘。
马上忆曩在全州送孟望之归汝有襄阳骑马之句今亡久矣长途独暮凄然沾襟
作者：顾璘
朝代：明

湘国题诗赠使君，襄阳归马踏归云。垂鞭此日斜阳道，泪雨遥凝汝水坟。
马上见霜
作者：顾璘
朝代：明

十月繁霜满原草，汉南柳枝犹自青。长路独怜尘滚滚，老人休怪鬓星星。从来沙苑皆骐骥，何处松根少茯苓。终岁簿书催物役，几时还续太玄经。
高司寇义塾
作者：顾璘
朝代：明

圣代人文备，名家义塾脩。先公垂典则，奕世衍弓裘。礼自儒门有，规仍古道求。移风期至鲁，设教慕从周。造物开灵秘，揆方协远猷。山川划增胜，堂构焕相缪。子姓青衿集，诗书素业流。光仪歌振鹭，异种跃骅骝。瑚琏须追琢，丹青岂赘疣。有才终大用，唯哲善贻谋。礼乐关王化，贫穷匪士忧。颇闻弦诵习，今已遍东瓯。
高司寇盘谷宗祠诗
作者：顾璘
朝代：明

永嘉辟灵壤，茗屿启神凿。公孙兆南游，开荒此栖托。兰荪日以滋，瓜瓞荐绵络。仁人重同本，亲义惧疏薄。蝉联大宗祠，巨榜照寥廓。崇祠象云构，盘谷缅逶迤。岩峦倚棂槛，松梧荫阶墀。宗祧肃天序，烝尝展时思。既覃亲睦恩，亦慎长少仪。昭昭世家体，懿则良可规。司寇国桢干，履道先厥躬。绳武念有始，贻谋逮无穷。族惠广晏子，祖德述谢公。礼容迩既洽，义烈远弥隆。唯兹教家理，恊彼调元功。
高司寇盘谷宗祠诗·其一
作者：顾璘
朝代：明

永嘉辟灵壤，茗屿启神凿。公孙兆南游，开荒此栖托。兰荪日以滋，瓜瓞荐绵络。仁人重同本，亲义惧疏薄。蝉联大宗祠，巨榜照寥廓。
高司寇盘谷宗祠诗·其三
作者：顾璘
朝代：明

司寇国桢干，履道先厥躬。绳武念有始，贻谋逮无穷。族惠广晏子，祖德述谢公。礼容迩既洽，义烈远弥隆。唯兹教家理，恊彼调元功。
高司寇盘谷宗祠诗·其二
作者：顾璘
朝代：明

崇祠象云构，盘谷缅逶迤。岩峦倚棂槛，松梧荫阶墀。宗祧肃天序，烝尝展时思。既覃亲睦恩，亦慎长少仪。昭昭世家体，懿则良可规。
高吏部公次奏绩自大江携弟入荆州却赴京师
作者：顾璘
朝代：明

猿声霜夜忆三巴，姜被凌寒路不赊。直到荆州始分手，将诗徐转入京华。
高楼寺二首
作者：顾璘
朝代：明

静夜宿高云，心清远世氛。奇峰移座得，鸣涧下阶闻。瓶注杨枝水，灯翻贝叶文。经年尘土面，借尔妙香薰。萝径冲云入，松房听雨眠。佛幡摇殿吹，野火照蛮烟。院静那成梦，形劳不近禅。闾阎苟无补，空使负林泉。